Маҳаллий, Колумнистлар, 2019 йилнинг энг оммабоп хабарлари\n16:33, 20.09.2019 // 161752\n«Дарё» ижтимоий ҳаётда ўз ўрнига эга, бироқ жамоатчилик эътиборидан кўпинча четда қоладиган касб эгалари билан суҳбат қилмоқда. «Соядаги одамлар» лойиҳасининг бу галги қаҳрамони саккиз йилдан буён қассоблик қилаётган йигит.\nМирзоозод Мирзанеъматов 1994 йилда Фарғона вилояти Риштон туманида туғилган. Айни пайтда Наманган давлат университетида таҳсил олмоқда.\nҚассоблик ота мерос касб. Дадам ҳам, амакиларим ҳам, умуман бутун қариндош уруғимиз шу иш билан шуғулланади. Азалдан оилада ўғил фарзанд туғилса, у қайси касбни танлашидан қатъи назар қассобликни ўрганиши васият қилинган. Бобом отамга, отам эса менга ўргатган. Хуллас, мен ана шу анъанани давом эттираётган еттинчи авлодман.\nКичкиналигимда дадам амакиваччам иккимизни молбозорга олиб борар, «кўзи пишсин» деб жониворларнинг қандай сўйилишидан тортиб то гўшт ҳолига келишигача кўрсатардилар. Эсимда, биринчи марта кушхонада (жониворларни сўйиш учун мўлжалланган жой) сигирнинг бўғзига пичоқ тортилганини кўриб йиғлаб юборганман. Мен тенги йигитларда эса бу ҳолат кузатилмаган.\nҲар ким ҳам қассоб бўлолмайди\nҚассоб чамалашда кўзи пишиқ, бақувват, ҳисоб-китобда зеҳни ўткир, савдода эса тили ширин бўлиши лозим. Унинг биринчи принципи ҳалоллик, адолат бўлиши керак. Одам ажратмай бойга ҳам, камбағалга ҳам бир хил муносабатда бўлиши шарт. Бу мансабдор экан деб унга гўштнинг лаҳм жойидан бериб, оддий инсонларга эса бунга кўпроқ суяк қўшсам ҳам бўлаверади, деб ўйламаслиги лозим.\nФақат аёллар ва ёш болалар бундан мустасно, чунки иккаласининг ҳам хўжайини бор. Аёл яхши гўшт олиб бормаса, қайнона-қайнотаси ёки эридан гап эшитиши мумкин. Бир килограмм гўштга одатда 150-200 грамм суяк солинса, айрим қассоблар болаларга билмайди деб 300 грамм суяк қўшиб беради. Бола фарқига бормайди. Берганингизни индамай кўтариб кетаверади. Лекин буни инсофсизлик деб биламан.\nҚассоб раҳмдил бўлмаслиги керак\nАлҳамдулиллаҳ мусулмонмиз. Ҳар доим бирор ишни «Бисмиллаҳир роҳмани роҳийм» деб бошлаймиз. Қассоблар эса барча ҳайвонларни «Ба фармони Худо, суннати Расулуллоҳ. Бисмиллаҳи Аллоҳи акбар» (Худонинг фармойиши, Расулнинг суннати билан) деб сўяди. Чунки жонивор бўйнига пичоқ тортаётиб қассоб раҳмдил бўлиши керак эмас.\nКатталар пичоғинг ўткир бўлсин, деб кўп айтишади. Сабаби, пичоғингиз қанчалик ўткир бўлса, сиз сўяётган жонивор шунчалик кам азоб чекади.\nЖониворлар кушхонада сўйилиши керак\nОлдинлари жониворларни қассобларнинг ўзи сўйган. Ҳозир эса кушхонадагилар сўйиб беради.\nТўғри, ҳозир ҳам уйида ёки молбоқарникида сўядиганлар бор. Лекин қонун бўйича ҳайвонлар фақат кушхонада сўйилиши керак. Чунки бу ерда ветеринар гўштни кўриб, лабораториядан ўтказади, истеъмолга яроқлими ё йўқми, текширади. Агар у яроқли бўлса, гўштга муҳр уриб, маълумотнома ёзиб берилади.\nБизнинг туманда ҳам иккита кушхона бор. Битта одам доим мол сўйиш, кимдир гўшт ташиш билан шуғулланади. Хизмати — бир килограмм гўштнинг пули. Ўзи сўйиб, кўнгилдагидек қилиб, молни ўн бўлакка бўлиб беради.\nОлдин гўштни пластик картага қимматга сотардик\nБир неча йил олдин пластик картадаги пулни нақд қилиб олиш муаммо бўлган. Пластик картага жондор сотиб олишнинг иложи йўқ. Молбоқарга пластикни бериб ечиб олинг деёлмайсиз. Охири банкдан картани 30 фоизга бўлса ҳам нақдлаштириб, зарар қилганмиз. Харажатларни чиқаролмай, охири гўштларни пластик картага сал қимматроқ сотганмиз.\nИкки хил нархни кўриб, «пластик пулмасми? Давлат ойлигимизни шунга тушириб берса, биз нима қилайлик?» деб жанжаллашган харидорлар кўп бўлган. Халқдан қанча дашномларни эшитганмиз. Бунинг орқасидан қўлга тушиб қолиб, миллионлаб жарима тўлаган қассоблар ҳам бор. Худога шукур, ҳозир бу муаммо эмас. Шунинг учун пластикка ҳам, нақд пулга ҳам нарх бир хил.\nЁнимизда савдо қиладиган қассоблар ўртасида ҳам кўп келишмовчиликлар чиқиб туради. Мисол учун, «менда янада сифатли гўшт бор» деб мижозни чақириб олади. Ёки арзонга сотсам, ёнимдагиларнинг жаҳли чиқиб меъёрни бузма дейишади. Шунинг учун эл қатори сотишга мажбурмиз.\nОдамларни алдаб вазиятдан чиққанмиз\nДавлат шакар, гўшт, нон, ун нархини назорат қилади. Шу боис маҳсулотларнинг нархи кўтарилиб кетмайди. Бизда захирадаги гўшт маҳсулотлари бор. Бундан ташқари, фермерлар билан келишган ҳолда гўштларини олиб, бозорда арзонга сотишади. Лекин барибир ҳаммага етказиб бўлмайди, тез тугайди.\nБаъзан шундай ҳолатлар бўлади, маъсуллар келиб, «мана шунчадан сотасан, бўлмаса қассобхонадаги гўштнинг ҳаммасини мусодара қиламиз», дейди. Очиғини айтаман, вақти келганда қассобхонага ўшалар айтган нархни ёпиштириб қўйиб, ўзимиз билган пулга сотганмиз. Хуллас, зиёнга ишламаслик учун одамларни алдаб, вазиятдан чиқишга тўғри келган.\nҚассобларнинг даромади қанча?\nАзалдан қассобларнинг эл орасида ҳурмати баланд бўлган, яхши яшашган. Ҳозир ҳам даромади ёмон эмас. Бемалол чет элда саёҳат қилиб келадиган даражада эмас-у, лекин бемалол қиз чиқариб, ўғил уйлай олади. Жуда ортиб кетса, битта Chevrolet олиб миниши мумкин.\nАмаким мисолида айтадиган бўлсам, ойига ўнтача мол сўяди. Бозордаги солиқлар, шартнома пулларини ҳисобга олмаганда ўртача 3—4 миллион атрофида даромад қилади.\nҚассобларнинг ҳам ўз «клиент»лари бўлади\nДадам туманимиздаги энг танилган қассоблардан. 25—30 йиллик мижозлари бор. Улар шунчалар содиқки, гўшт олиш учун бозорга келганида бизнинг қассобхона қулф бўлса, эртага гўшт ерканмиз деб кетаверади. Йўлида ўнлаб қассобхоналар бор, лекин улардан олмайди. Чунки йиллар давомида биздан бирор марта суякли, сифатсиз гўшт олмаган.\nЭнг ширин гўшт қаерда?\nСигирнинг биқин қисмида суякка ёпишган гўшт бор. Тахминан икки килограмм чиқади. Халқ тилида у «пушти мағиз» дейилади. Жуда ширин ва юмшоқ бўлади. Эшитишимча, аксарият супермаркетлар уни алоҳида қилиб, анча қимматга сотаркан. Лекин бизнинг туманда оддий гўштга қўшиб берилади.\nҚўй сонининг ичида қўянчиқ деган без бор. Ана шуни одам еса шол бўлиб қолади. Ҳамма қассоблар олиб ташлайди.\nЖониворни сўйиб, оёқ-қўллари иккига ажратилаётганда курак суяги чиқади. Унинг гўштини шилиб олиб, болтанинг орқаси билан иккита жойидан бўлиб, кейин ахлатга ташлаб юборилади.\nКичкиналигимда қизиқиб, дадамдан бу ҳақда сўраганимда, дадам «синдирсанг ҳалол, синдирмасанг ҳаром бўлади. Ташлаб юборсак-да, иккига бўлиб қўйишимиз керак. Чунки у ҳеч қачон чиримайди. Шундай очарчилик замони келарканки, одамлар нима ейишни билмасдан ерни қовлайди. Уни топиб, агар синдирилган бўлса, ҳалол деб қайнатиб ичишаркан. Бўлмаса йўқ», деб жавоб бергандилар. Шу-шу мен ҳам суякни иккига ажратиб қўядиган бўлганман.\nҚассобларнинг пири ким?\nМасалан, темир пири Довуд пайғамбар бўлса, бизники Саид Ваққос деган инсон. Самарқандда зиёратгоҳи ҳам бор. У дунёдаги биринчи қассоб ҳисобланади. Ривоятларга қараганда, бир авлиё инсон Худодан «жаннатда ким менга қўшнилик қилади? Қайси пайғамбар ёки авлиё билан жаннатда ҳамхона бўламан» деганида Худойим «сен ҳеч қандай авлиё билан эмас, оддий бир инсон – Саид Ваққос билан қўшни бўласан», деган экан. Қандай фазилати борки, менга қўшни бўлади, деб уни қидириб келади. Авлиё тиланчи қиёфасига кириб, «биродар, қорним жуда оч» деб, Саид Ваққосдан меҳмон қилишини сўрайди. Саид Ваққос рози бўлиб, уйига таклиф этади. Бироқ меҳмоннинг олдига қўйгани ҳеч вақоси йўқ экан. Шунда у Али ва Вали исмли фарзандларига қараб, «болаларим, уйимизга меҳмон келди. Лекин егулигимиз йўқ. Сизларни сўйиб, пишириб, шу одамнинг олдига қўйсам», деб сўрайди. Фарзандлари отаси уялиб қолмаслиги учун рози бўлади. Хуллас, болаларини пишириб, дастурхонга тортиқ қилади. Авлиё тановул қилиб ўтириб, «Саид Ваққос, фарзандлардан борми, нега улар кўринмаяпти?» деб сўрайди. У «ҳа бор, ҳозир улар кўчага чиқиб кетган» дейди. Шунда авлиё одам «эҳ Саид Ваққос, мен ҳаммасини билиб турибман. Сиз бугундан бошлаб қассобларнинг пирисиз» деб дуо қилганида, товоқдаги гўшт қўй гўштига айланиб, Али билан Вали кўчадан югуриб кириб келган экан. Ўша воқеадан буён у қассобларнинг пири ҳисобланади. Шунинг учун қассоблар молни йиқитаётиб, «Саид Ваққос пирим қўлласин» деб иш бошлайди.\nЯна бир қизиқ факт. Молбоқарлар сотилмайдиган молни ҳеч қачон қассобга кўрсатмайди. У жонивор қанчалик сергўштлигини билиш учун тўшини, думғазасини ва қовурғасини ушлаб кўради. Шундан кейин жонивор сўйиб юборилмаса, тез озиб кетади. Худонинг қудратини қарангки, улар қассоб келганини билади, сезади. Минг қутурган буқалар ҳам қассобни кўрса, жим бўлиб қолади. Ёки ювош мол қассобни кўриб, қутуриб кетади.\nҚассоблар узоқ яшамайди\nГуруч курмаксиз бўлмайди деганларидек, қассоблар орасида ҳам ноинсофлари жуда кўп. Тарозидан урувчилар, қўй гўштига эчки ёки калла гўштини аралаштириб, суяги қолмаган пайтда молнинг туёғини майдалаб гўштга қўшиб сотувчилар ҳозир ҳам топилади. Ҳатто қуртлаган жигарни ҳам тоза деб бериб юборганларни кўрганман. Жигар лотереядек гап. Аксариятидан эхинококк (жигар қурти) чиқади. Мен уларни ҳатто итга ҳам бермасдим. Лекин айрим ноинсоф қассоблар ана шу қуртлаган жигарни ташламай, сотиб юборади. Афсуски, уни сув текин нархда олиб, шашлик қиладиган ошхоналар ҳам бор.\nАхир уни кимдир камқон туғилган боласига ёки оғзида тиши қолмаган қари онаси учун бир амаллаб пул топиб сотиб олади. Кўриб-билиб туриб қандай виждони чидайди, билмайман.\nОчиғи, мен таммадихоналарда умуман жигар шашлик емайман. Чунки 20 та мол жигаридан камида биттасигина яхши чиқади. Бир кунда ўртача ҳисобда 20 тача мол сўйилса, ошхоналар қандай қилиб кунига юзталаб шашликка тоза жигар топади, ҳайронман.\nБиласизми, ана шунинг учун ҳам қассоблар узоқ яшамайди. Шу пайтгача 80–90 ёшга кириб риҳлат қилган бирор қассобни билмайман. Ҳаммаси 60–70 ёшга етмай инсулт бўлиб ёки бир томони фалаж бўлиб вафот этади. Балки бу жазодир, билмайман, бу менинг шахсий фикрим.\nҚассобнинг ҳам таъби нозик бўлиши мумкин\nҚассоблик ва бозор менга кўп нарсани ўргатди, мени тарбиялади. Ижодкорлигим ҳам асосан қассобхонада шаклланди. Ўша ерда харидорлар келмаган пайти бадиий китоблар ўқидим, бир қанча шеърлар ёздим.\nТирикчилик одам зотини\nСолиб қўяр ҳар қандай кўйга.\nШу бугун ҳам камаяр дунё\nБахтиқаро яна бир қўйга.\nОнам айтар, тургин уйқудан,\nТонгга яқин шошилгин ўғлим.\nДемак, бугун яна битта жон\nҚўлларимдан топади ўлим.\nОёғини маҳкамроқ боғла,\nҚаттиқ боғла, такрорлар отам.\nБўлақол, дер гўё асбоблар,\nПичоқ, илгак, қайроғ-у болтам.\nЭҳ, она қўй, она экан у,\nУнинг учун ажал бердим мен.\nКўзига ҳар қараганимда\nОналарни ўйлар эдим мен.\nҚасар-қусур куйдириш учун,\nҚўй калласин кутарди ўчоқ.\nДуо, кейин кечир дедим-у,\nНақ бўғзидан шарт тортдим пичоқ.\nОёқларим остида ана\nЧинқирарди, ҳатто йиғларди.\nМенга эмас, болаларимга,\nАчингин деб типирчиларди...\nУ жон берди, афсус, минг афсус,\nҲаёт шундай бешафқат экан.\nЯшаш учун курашиш зарур,\nТўйиш учун сўйиш шарт экан.\nАтроф жимжит, яримлаган тун,\nВа пойимда ярим лаган қон.\nҲа, одамзот яшаши учун\nҚурбон бўлди яна битта жон.\nОқ кўйлагим қани? Мен ҳали\nКўп тадбирга ўтишим керак.\n«Чивинга ҳам озор берманг» деб,\nМинбарда шеър ўқишим керак.\nФақат мени қамраб олади\nКуни бўйи даҳшатли ўйлар.\nТушларимда баърайди ҳар кун,\nОнасини соғинган қўйлар!\nОдамлар ростданам кўп гўшт еяптими?\nЯқинда ижтимоий тармоқларда кўп гўшт еяётганимиз ҳақида гап-сўзлар болалади. Лекин мана саккиз йилдан бери бозорда гўшт сотаётган бўлсам, ҳечам халқимизнинг кўп гўшт евораётганини сезмадим. Туман аҳолиси одатда фақат пайшанба ва якшанба кунлари 200 грамм оларди. Униям қурби етгани, етмагани ўша кунлариям тухум билан ош дамларди. Шунинг учун уларга суяк қўшиб бергани ийманардим. Йўғэ деманг, мен шунчаки кўрганим ва эслаганимни айтяпман холос.\n«Ишқилиб соғлиқни сақлаш вазири ‘биз кўп яшаворяпмиз’ деб чиқмасин». Фермерлар кенгаши раисининг кўп гўшт еяётган ўзбекистонликлар ҳақидаги баёноти ижтимоий тармоқлар муҳокамасида\nБошқа жойни билмадим, лекин бизнинг туман одамлари ҳатто гўштнинг фарқига бормайди. Ўзи 200–300 грамм олса, сон гўшти беряпсизми ёки бошқасими, фарқи йўқ. Индамай олиб кетаверади.\nКамқонлиги сабаб мол тили ейишга тавсия этилган беморларнинг жуда кўпчилиги ночорлиги учун асосан тилдан ўн баравар арзон турувчи мол талоғини сўраб келарди. Тилдан кўра талоқнинг савдоси чаққон бўларди. Балки умрингизда ҳеч қачон қораталоқ емагандирсиз? Аммо биз тарафларда қон бўлувчи қиммат препаратларга пули етмаганлар уни арзимаган 5–6 минг сўмга олиб, ҳомиладор хотинига, мадорсиз онасига ёки чалажон боласига пишириб беради. Одамлар нолимай истеъмол қилаверади. Чунки уларнинг бошқа имкони йўқ...\nДадамнинг айтишича, аввалари уйимизда кунига ўнтача қўй, битта мол сўйиларкан. Ҳозир эса вазият бошқа. Кези келганда битта сўйилган мол ўн кунлаб сотилгани ҳам бўлган.\nАнча йиллар олдин онамни отамга беришга кўнаверишмагач, охири совчи томон «Хўп дея қолинг, қоқиндиқ. Ўғлимиз қассоб, қизингизнинг уйида нони бўлмаса ҳам, егани гўшти бўлади» деганларида, индамай розилик беришган экан. Мана бизнинг гўшт масаласидаги ҳақиқий аҳволимиз.\nОта касбимни давом эттираман\nТуманда иккита қассобхонамиз бор эди. Биттасини укамни даволатиш учун сотдик. Иккинчиси Риштон бозори қайта таъмирланаётгани боис бузилди. Рўзғорни тебратиш учун ҳозир дадам мол боқиб сотяпти. Мен университетда ўқияпман. Худо хоҳласа, битириб, давлат ташкилотларида ишлаш ниятим бор. Лекин келажакда қандай ишда ишласам ҳам қассобликни ташлаб қўймайман. Эртага уйланиб, ўғил фарзандли бўлсам, унга ҳам қассобликни ўргатаман. Анъанамизни давом эттираман.\n23:22 Кеча // 106969\n08:56 Бугун // 106730\n15:55 Кеча // 106362\n23:55 Кеча // 96691


Ўзбекистонда кўтарилаëтган пахта хирмонларининг асосий оғирлиги¸ ҳали-ҳамон ўзбек болалари елкасига тушмоқда.\nЎзбекистонда пахтани болалар меҳнатидан фойдаланмай туриб ҳам йиғиб-териб олиш мумкин¸ дер экан иқтисодчи олим Расулжон Абдумажидов¸ бунинг учун мамлакатда қилиниши лозим ислоҳотларга тўхталади.\nЎзбек деҳқони чигит экишни бошлашни эндигина ўйлаб турган шу кунларда пахта терими билан боғлиқ муаммолар яна халқаро миқёсда тилга тушди.\nДушанба кечки эшиттиришларимизда қароргоҳи Лондонда жойлашган Осиё ва Африка тараққиёт институтининг "Дунё кўзидан панада: Ўзбекистон пахтачилигида болалар меҳнатидан мажбурий фойдаланиш тадрижи" мавзуидаги тадқиқоти мазмуни билан Сиз тингловчини таништирган эдик.\nТадқиқот муаллифлари, Ўзбекистон ҳукумати пахтани болалар меҳнатисиз териб олишга қодир эмас, деган хулосага келган.\nБиз мавзу юзасидан ўзбекистонлик олим, иқтисодиёт фанлари номзоди Расулжон Абдумажидовни суҳбатга тортдик.\nОлим бошқача фикрда.\nРасулжон Абдумажидовнинг фикрича, Ўзбекистон далаларида кейинги йилларда етиштирилаётган пахтани мактаб ўқувчилари ва талабалар ёрдамисиз ҳам териб олса бўлади.\nҚандай қилиб, деган савол билан бошланди суҳбатимиз.\nРасулжон Абдумажидов: Шундай бўладики¸ пахта биринчи теримга тушганда одамларнинг терими бемалол 80-90 килога тўғри келади.\nОзодлик: Домла¸ 80-90 килодан тўғри келади деяпсиз. Сиз 27 миллионлик Ўзбекистон аҳолисини ҳисобга олаяпсизми ëки қишлоқ хўжалигида банд аҳолиними?\nРасулжон Абдумажидов: Қишлоқ хўжалигида банд аҳолини назарга олаяпман.\nОзодлик: Қишлоқ хўжалигида банд бўлган катта ëшли одамларни назарда тутаяпсиз.\nРасулжон Абдумажидов: Ҳа. Менинг маълумотларим бўйича¸ масалан¸ Андижон вилоятида битта қишлоқ хўжалик ходимига 53 сўтикдан¸ Наманган вилоятида 54 сўтикдан¸ Фарғона вилоятида 55 сўтикдан тўғри келади. Ана энди ўшани териб олиш нима деган гап.\nОзодлик: Домла¸ сиз бу ҳисоб-китобларни чиқарар экансиз¸ қишлоқларда яшайдиган кўпчилик ишчи кучларининг Россия ва Қозоғистонда юрганини ҳисобга олдингизми?\nРасулжон Абдумажидов: Ҳисобга олганман. Ҳозир менинг ҳисоб-китобим бўйича 5 миллиондан ортиқ одам Россия ва Қозоғистонда.\nПахта теримига ҳануз ҳашарчилар жалб этилиши қишлоқ хўжалик ишлаб чиқаришини ташкил этишга илмий ёндошувнинг йўқлигида, бошқарувнинг советча маъмурий -буйруқбозлик усули сақланиб қолаётганидадир, дейди Расулжон Абдумажидов.\nКейинги йилларда эса, дейди олим:\nРасулжон Абдумажидов: Бундан ҳам беш баттар бўлди.\nРасулжон Абдумажидов: Сабаби тепадаги бошқарув тизими жуда маълумотли одамлардан ташкил топмаган. Қишлоқ хўжалик институтлари агроном-технолог¸ технолог-агроном деган мутахассис бермайди. Шунинг учун қишлоқ хўжалик ишлаб чиқаришида технологияни мукаммал билмайди.\nШунинг оқибатида пахтачилик ҳам¸ бошқа қишлоқ хўжалик соҳалари ҳам ривожланиб кета олмайди. Ҳаммаси ҳам мутахассис эмас. Пахта етиштиришда 97 та технологик операция бажарилади. Вилоят ҳокимлари бўладими¸ туман ҳокимлари бўладими¸ фермерлар уюшмаси бўладими, умуман бу технологиялар ҳақида ҳеч қандай маълумотга эга эмас.\nОзодлик: Домла¸ мен шу жойда сизга эътироз билдираман. Технологлар етишмагани билан мамлакатда Мирзиëев деган энг катта технолог бор. Селектор мажлислари ўтказиб¸ ҳар бир фермернинг ишини бошқариб турадику!\nРасулжон Абдумажидов: Мирзиëевники қандайдир диктатурадай гап. Палон қил¸ пистон қилдан бошқа нарса эмас. Ҳатто Мирзиëевнинг муовинлари вилоятларга бўлиниб¸ ëзи билан шу ерда юради. Баъзи ҳокимлар ҳатто ҳожилардан гуруҳлар тузиб олган. Улар ҳам тинчлик бермайди.\nУмуман фермерларга тинчлик йўқ. Якшанба куни селектор¸ кечқурун мажлис. Буларнинг ҳаммаси маданиятсизлик.\nАйниқса¸ йиғим- терим пайтида босимни жуда юқори қўйиб юборади. Югур-югур¸ бақир-чақир¸ урди-сурди. Қуруқ сиëсат билан яшайди булар.\nМеҳнат эркинлиги бўлиши керак¸ биринчи навбатда. Меҳнат эркинлиги бўлмайдиган бўлса¸ одамлар ҳеч қачон ижодий ëндаша олмайди. Юқоридаги буйруқни кутиб ўтираверади.\nФермерларнинг ҳаммаси қарздор. Биргина Наманган вилоятининг фермерлари бу йил 50 миллиард сўм қарз билан чиқишди. Бу томонлари ҳам бор. Балансовый экономикага эга эмас.\nОзодлик: Шундай шароитда нима қилиш керак? Бюджет ташкилотлари ходимларини¸ институт талабаларини¸ мактаб ўқувчиларини пахта бош оғриғидан қутқариш учун нима қилиш керак?\nРасулжон Абдумажидов: Яна машина технологиясига кўчиш керак. Усиз қутула олмаймиз. Терим машиналари йўқ. Фақат қўлга ўтиб олган. 1980-1985 йилларда пахтанинг 60 фоизи¸ чўл зоналарида 70 фоизи машина билан терилар эди. У пайтда пахта икки баробар кўп эди.\nҲозир тола аранг 900 минг тоннага етишади холос. Икки бараварга қисқариб кетган. Битта кўсак 43 кунда етилади. Демак ¸уни қўйиб қўйиш керак. Одамлар бир марта тердими¸ қўйиб қўйиш керак. Лекин одамларнинг кўпчилиги термайди. 30-35 фоизи югур¸ чоп¸ у ëқ¸ бу ëқ қилиб юради холос.\nОзодлик изоҳи: Жаноб Абдумажидов шу кунда пенсияда. Узоқ йиллик фаолияти давомида турли масъул лавозимларда ишлаган.\n1994 йил июлигача Расулжон Абдумажидов Ўзбекистоннинг Россиядаги савдо ваколатхонасини бошқариб турган.


Ал Қоиданинг Ямандаги янги етакчиси АҚШга қарши ҳужум қилишга чақирди\n12 май 2021, Тошкент вақти: 17:05\nAл Қоидaнинг Ямaндaги қанотига янги рaҳбaр этиб тaйинлaнгaн Қосим aл-Рaймий ўзининг 9 июль куни эълон қилингaн илк нутқидa AҚШгa қaрши ҳужумлaр уюштириш чaқириғи билaн чиқди.\nБу ҳaқдa терроризм мониторинги билaн шуғуллaнувчи Вaшинтонгдaги SITE гуруҳи мaълум қилди.\nAл-Рaймий ўтгaн ойдa Қўшмa штaтлaр тaрaфидaн уюштирилгaн дрон ҳужумидa ҳaлок бўлгaн Aл Қоидaнинг Ямaндaги етaкчиси Носир aл-Вуҳaйсий ўрнигa келгaни aйтилaди.\nВуҳaйсийнинг ўлими AҚШ тaрaфидaн Aл Қоидaнинг энг хaвфли қaноти ҳисоблaнгaн Ямaн гуруҳигa қaттиқ зaрбa бўлгaни хaбaр қилингaн эди.\nЎз нутқидa Носир aл-Вуҳaйсийни улуғлaгaн Aл-Рaймий Aл Қоидa етaкчиси Aймaн aл-Зaвоҳирийгa бaйъaт бериб, AҚШгa қaрши ҳужумлaр уюштиришгa чaқиради.\n“Aмерикaликлaр, бизни қaнчa кўп ўлдирсaнгиз, биз шунчa жaсур бўлaмиз, ҳaр бир ўлдирилгaн рaҳбaргa ўринбосaр бор”, дейилaди тaрқaтилгaн aудио ёзувдa.


Эътибор – тезкор, муҳими эса сифатли хизмат кўрсатишда\nДХА директори Улуғбек Муҳаммадиев мамлакатимиз бўйлаб Давлат хизматлари марказларини кўздан кечирмоқда. Мақсад — уларнинг фаолияти билан яқиндан танишиш, аҳоли ва ходимлар билан узвий алоқа ўрнатиш, камчиликларни ўрганиш, тизим фаолиятини такомиллаштириш ва бошқалар.\nХусусан, Агентлик директори хизмат сафари билан Самарқандда бўлди. Бу ерда Самарқанд шаҳар Давлат хизматлари марказининг биносида аҳоли қулайлиги учун яратилган шароитлар, ходимлар томонидан кўрсатилаётган хизматлар сифати билан танишди.\n— Бошида кичик-кичик хоналарда иш бошлаган марказларимиз бугунги кунга келиб барча қулайликларга эга мана шундай замонавий биноларга айланмоқда, — дейди У. Муҳаммадиев. — Бу борада Самарқанд илғор ташаббус кўрсатиб, 16 та туман ва шаҳар Давлат хизматлари марказларининг барчаси янги ва замонавий биноларга эга бўлди. Эндиликда шундай шарт-шароитлар мужассам замонавий марказларда халқимизга тезкор, қулай ҳамда шаффоф хизматлар кўрсатишда сизларга омад тилайман. Албатта тезкор хизмат кўрсатилишида унинг сифатига ҳам алоҳида эътибор қаратиш лозим.


Оч қоринга аччиқ айрон\n22 апрел 2021, Тошкент вақти: 22:25\nЎзбекистон вилоятларидаги ўқувчи ҳам¸ ўқитувчи ҳам 1 октябрни одатдагидай яна пахта даласида кутиб олмоқда.\nЎқитувчиларни касб байрами билан қутлаган Ислом Каримов¸улар меҳнатининг муносиб тақдир топаëтганини таъкидлади. Бу табрикни пахта даласида эшитган ўқитувчилар эса уни президентнинг байрам ҳазили дея қабул қилдилар....\nЎзбекистон президентининг ўқитувчи ва мураббийларга йўллаган бу йилги табриги чоп бўлганда, аксарият ўқитувчилар ўқувчилари билан шинам синфхоналарда дарс қилаётган эмас, билан пахтазорда “жавлон” ураётган эди. Зеро бир ҳафтадан буён аксарият вилоятлардаги мактабларнинг юқори синфлари ёпилган, ўқитувчилар ҳам гуруҳ-гуруҳ қилиб пахтага жўнатилган эди.\nСирдарёлик ўқитувчи Гулчеҳрани ҳам пахта тераётган жойидан топдик\nОзодлик: Ассалому алайкум.Байрамлар муборак булсин!\n- Раҳмат. Сизларга ҳам муборак бўлсин.\nОзодлик: Қаерда кутиб оляпсизлар энди, байрамни?\n- Пахта даласида, ўқувчилар билан биргаликда.\nОзодлик: Ҳа, шунақами? Нечанчи синфлар билан чиққансизлар?\n- 6-синфдан 9-синфгача.\nОзодлик: Ўқитувчилар ҳам пахта тераяптими ёки болаларга қараяптими?\n- Синф раҳбарлари болаларга қараяпти, бошқа ўқитувчилар пахта теряпти. Ярми ётоққа кетган, 17 киши, ўқитувчилар бригадасига.\nОзодлик: Ётоқ дегани нима у?\n- Мактабдан ўқитувчиларнинг алоҳида бригадаси тузилади-да, ўшалар, 10 кун бошқа туманга пахта теришга кетишaди, ўша ерда ётоғи билан. Ўн кундан сўнг уларнинг ўрнига яна бошқа группа кетади, шундай.\nОзодлик: Энди, байрамни қандай қиляпсизлар, эртага 1 октябр, умумхлақ байрами, дам олиш куни деб эълон қилинган:\n- Байрамни далада кутамизда, ҳар йилгидек.\nОзодлик: Ўқитувчиларнинг бу байрамдаги аҳволи қандай энди. Маоши, тирикчилиги....\n- Ўқитувчилар бу байрамда ҳам, ҳайитда ҳам маошсиз қолишди. Ойликларни пластик карточкаларга ўтказишяпти. Сентябр ойига ҳали ҳеч нарса олганимиз йўқ.\nОзодлик: Президентнинг табригини эшитдиларингми, сизларга жуда катта миннатдорчилик билдирибди...\n- Ҳа, эшитдик, эрталаб эшитдик.\nОзодлик: Хурсанд бўлдиларингми?\n- Ҳа, албатта хурсанд бўламизда(кулади). Қуруқ гапга хурсанд бўлиб қўяверамизда, ойлик олмаганимиздан, пахтани ичида болалар билан чанг ютиб юрганимиздан кейин... бир-биримизни табриклаб ўзимизча хурсанд бўлиб юрибмизда, ўқувчиларни орқасидан бақир-чақир қилиб.\nОзодлик: Ҳа энди, ҳеч бўлмаса, ўқитувчилар ўзларингиз йиғилишиб байрам қиларсизлар?\n- Ҳа, худо хоҳласа эртага қиламиз, деб турувдик. Лекин юқоридан шундай буйруқ кептики, байрамлар қолдирилсин, 7 ноябрда қилинсин, деб. Эртага ҳамма пахтага дейишибди. Эртага байрамку, бошланғич синф ўқитувчилари ҳам пахтага чиқаркан, дейди Гулчеҳра.\nБироқ Ўзбекистоннинг Фарғона вилоятида ҳозирча ўқитувчи ва ўқувчилар пахтага жалб қилингани йўқ ва айтилишича аксарият аҳолиси ишсиз бўлган фарғоналиклар уч-тўрт сўм ишлаб олиш мақсадида ўзлари пахта термоқда.\nФарғона вилоятининг Учкўприк туманида ўқитувчилик қилаётган Шукуржон акани ҳам байрам билан табриклаб, уни суҳбатга тортдик:\nОзодлик: Байрамлар муборак бўлсин!\n- Раҳмат, раҳмат, ҳозир байрамдан чиқиб келяпман.\nОзодлик: Сизларга президент табригини ўқиб беришдими?\n- Ҳа, ҳозиргина ўқиб беришди, эшитдик.\nОзодлик: Таассуротлар қандай эди, бу табрикдан?\n- Табрик энди... Ҳозир битта кўйлак беришди, катта ўқитувчи деб, шунга ҳам хурсанд бўлиб ўтирибмиз. Молия келган одамлар ўтирган эди йиғилишда. Мен уларга бир икки гап гапирдим, нега ойликни бермаяпсизлар деб.\nОзодлик: Ўқитувчилар байрами умумхалқ байрамига айлантирилган. Президент табригида эришилаётган барча муваффақиятлар замирида сизларнинг меҳнатингиз борлигини айтган. Хўш, энди бугун ўқитувчининг ўзининг аҳволи қандай жамиятда?\n- Ўқитувчиларнинг ночорлигини Ўзлари ҳам билиб туришибди. Мана апрел ойидан буён нақд пулда ойлик олганимиз йўқ. Агар ўқитувчи қадрланганда эди, унга ойлик маош бериларди.\nОзодлик: Ҳаётнинг оғир ташвишлари ўқитувчи турмушининг қайси томонларида кўпроқ кўриняпти?\n- Энг оғири бизга тушади-да. Биз жамиятда энг кам таъминланган қатлам ҳисобланамизку. Ўқитувчини дарс беришдан бошқа қиладиган касби бўлмаса. Битта касб бор, мардикорчилик. Агар у ўқувчини кўзи олдида мардикор бўлса, бу ёғи кейин нима бўлади. Энг қийин бизга ҳозир. Чидаб турибмиз, бошқа иложимиз йўқ.\nПенсияга чиққан яна бир фарғоналик ўқитувчи Дадажон Содиқовнинг айтишича, бугун ҳукумат ўқитувчиларга етарли ғамхўрлик қиляпти. Маошлари ҳам яхши. Ўқитувчи турмушининг яхши эмаслиги эса, энг аввало унинг ўзига боғлиқ, дейди ўқитувчи\n- Жамият тараққиёти ўзи шунга олиб келяпти ўзи. Бу мустақилликка эришгандан кейин, ёш бола ҳам бирданига чопиб кетмайдику. Ҳаётнинг ўзида қийинчилик бор. Ҳаёт жуда осон нарса эмас, бирпасда ҳамма нарсага эришиб бўлмайди. Энди бир хил одамларнинг кўнглига қарасангиз, у учун ҳамма нарса бўлса. У нарса қаердан келяпти, қандай келяпти, қандай ишлаб чиқарилади. У нарса билан унинг иши йўқ. Ҳозир 200 минг сўмдан ортиқ маош оладиган ўқитувчилар бор экан. Менинг қизларим ҳам ўқитувчида, 200 мингга яқин ойлик олади. Хўжайини ишлайди, бемалол етаяпти. Дарсдан кейин ўзининг огородида ишлайди, деҳқончилик қиляпти. Тек турмайдида энди. Ҳаракат қиляпти, яшаяпти. Мени фикрим шундай, ҳаётда ҳаракат қилиш керак.Ҳамма айбни битта одамга ағдариш керак эмас. Ўқитувчига яна нима қилиб бериши керак. Ойлигини бераётган бўлса, пластикага бераётган бўлса энди бу ҳам жамият тараққиёти учун керакдир. Ўқитувчиларнинг бу ҳаётдан норози бўлиши яхши эмас¸ дейди собиқ ўқитувчи Дадажон Содиқов.\nЎқитувчилар айтган бу фикрларга муносабат олиш учун Ўзбекистон Халқ таълими вазирлигининг мактаблар бошқармаси билан боғландик. Бошқарма бошлиғи ёрдамчиси Абдуваҳоб исмли ходим, бошлиқнинг йўқлиги бу саволларга, бошқарма бош назоратчиси Тўлқин Султонов жавоб бера олишини айтди.\nТўлқин Султонов жаноблари эса биз бермоқчи бўлган саволларга унда жавоб бериш салоҳияти йўқлигини билдирди. Шундай қилиб, ўқитувчи ва ўқувчиларнинг нега байрамда ҳам пахта теримига чиқарилаётгани, нега уларнинг маошлари мажбурий равишда пластик карточкаларга ўтказилаётгани ҳақидаги саволларимиз жавобсиз қолди. Балки президент табригидаги мана бу жумлалар бу саволларга жавоб бўлар:\n“Кейинги йилларда соҳада ходимлар меҳнатига ҳақ тўлаш тизимини такомиллаштириш,ўқитувчилар меҳнатини муносиб рағбатлантириш мақсадида қабул қилган қарорларимиз аввало педагогларнинг профессионал малакасини, уларнинг изланиш ва ташаббускорлик фазилатларини юксалтиришга, ўқув-тарбия жараёнининг сифати ва самарадорлигини оширишга хизмат қилмоқда”¸\nдейилади президентнинг ўқитувчилар ва мураббийларга йўллаган байрам табригида.


400 НАФАР НОМЗОД ИЛК МАРТА САЙЛАНДИ\nЖараён 14.05.2019 150\nЎзини ўзи бошқариш органларида\nХабарингиз бор, шу кунларда Ўзбекистон Республикаси Олий Мажлиси Сенати Кенгашининг 2019 йил 15 февралдаги "Фуқаролар йиғинлари раислари (оқсоқоллари) сайловига тайёргарлик кўриш ва уни ўтказиш тўғрисида"ги қарорига мувофиқ, юртимизнинг барча шаҳар ва туманларида фуқаролар йиғинлари раислари (оқсоқоллари) сайлови ўтказилмоқда. Ушбу жараёнда вилоятимиздаги 768 та маҳалла фуқаролар йиғини раислигига муносиб номзодлар сайланиши кўзда тутилган.\n12 май ҳолатида 582 та (75,8 фоиз) фуқаролар йиғинида сайлов ўтказилиб, раислар сайланди. Уларнинг 506 нафари олий ва 76 нафари ўрта махсус маълумотли. Таъкидлаш лозим, 400 нафар номзод маҳалла раислигига биринчи марта сайланган бўлса, 182 нафар амалдаги раис яна 3 йил ушбу вазифада қоладиган бўлди. Сайланган раисларнинг 19 нафари (3,3 фоизи) аёллар эканини ҳам қайд этиш жоиз.\nМаълумки, сайловларни ташкил этишга доир қонунда фуқаролар вакилларининг сони сайловда иштирок этиш ҳуқуқига эга бўлган фуқаролар умумий сонининг камида 12 фоизини ташкил этиши белгиланган. Шунга асосан сайлов ёшига тўлган қарийб 2 миллион 24 минг воҳадошимиз орасидан ташкилотчилик қобилиятига эга, ҳаётий тажриба ва эл орасида ҳурмат-эътибор қозонган 242 минг 922 киши сайловларда вакил сифатида иштирок этиши таклиф этилган. Шу кунгача ўтказилган сайловларда 147 минг 349 нафар вакил муносиб номзодга нисбатан халқ фикрини ифода этди.\nМаълумот учун, Касби, Муборак, Деҳқонобод туманларидаги барча ўзини ўзи бошқариш органлари раислигига сайловлар якунланган бўлса, куни кеча Қарши ва Шаҳрисабз шаҳарлари, Ғузор, Қамаши, Қарши, Косон, Китоб, Миришкор, Нишон, Чироқчи, Шаҳрисабз ва Яккабоғ туманларидаги жами 44 та маҳаллада йиғин раислари сайланди. Ушбу муҳим жараён давом этмоқда.


Икром Ëқубов Озодлик мухбирлари билан бевосита суҳбат чоғида. Июл¸ 2008.\nЎзбек разведкасининг собиқ офицери “Каримов ўз халқини қирғин қилди” дея душанба куни Лондон аэропортида баëнот берди. Ойларча давом этган ëт эллардаги саргардонликдан кейин собиқ офицер¸ Британиядан қочқинлик мақоми сўрашга қарор қилди. Лондонга келган Ўзбекистон миллий хавфсизлик хизматисобиқ майорининг исми Икром Ëқубов.\n“Мен Каримов ҳокимиятида ишлаб¸ қонунга зид бўлган даҳшатли воқеалар гувоҳи бўлдим. Миллий хавфсизлик кенгаши аппаратида ишлаганман.Ўзбекистон республикасининг ахборот хавфсизлиги бўйича куратори бўлганман. Мен уларнинг бегуноҳ одамлар¸ оддий намозхонлар зиммасига ноҳақ айбловлар юклашига гувоҳ бўлдим. Уларнинг қотиллигига гувоҳ бўлдим. Уларнинг қай тарзда аҳоли орасида қўрқув ва ҳадик туйғуларини ëйишини кўрдим.Мен ҳам улар яратган улкан жазо машинасининг бир мурувватига айлангандим”¸ - дейди 27 яшар Ëқубов¸ Озодлик билан суҳбатда.\nËқубовга кўра¸ 2005 йил 13 май куни шахсан Каримовнинг ўзи Андижондаги тинч намойишчиларни отишга буйруқ берган.\n“Андижонда президент буйруғига кўра¸халққа қарши ўқ отилганда ҳукумат тасдиқлаганидай 187 киши ўлди дегани ëлғон.Ўлганларнинг сони 1500дан ошиқ. Бу факт. Айнан Андижон амалиëтида иштирок этган битта МХХ зобити “Ўликларни ташиб тугата олмай қолдик,” деб айтганини ўзим эшитганман”.\nШу билан бирга Ëқубов ўзбек ҳукуматининг терроризм ва исломий хатар ниқобидаги ëлғон иддао соябони тагида мухолифат ва диндорларни ëмон отлиқ қилганини айтади.\n“Ричард Конрой (Richard Conroy) ўлдириб юборилди.Керак бўлмаган маълумотларга эга бўлиб қолгани учун ўлдириб юборилди.У ҳаддан ташқари кўп нарсани билиб юборди. Конрой жомадонида Каримовнинг наркотиклар савдосига алоқадорлиги ҳақидаги фактлар бор эди” - дейди Ëқубов.\n"Агентлар бор.Бундан ташқари икки ëққа ҳам бирдек ишлайдиган жосуслар бор. Буларнинг фарқига бормоқ лозим. Ҳар икки тараф майдонида ўйнайдиган ва ҳар икки тарафга маълумот сиздирадиган жосуслардан нари юрмоқ лозим”.\nËқубов ўзининг икки тарафга ҳам ишлайдиган жосус эмаслиги¸ балки ҳақиқатни жамоатчиликка етказиш¸ режим қирғинлари ҳақидаги муждани дунëга айтишни мақсад қилганлигини таъкидлайди.\nИкром Ëқубов президент аппаратида 2002-2004 йиллар давомида ишлаган. У президент ҳузуридаги Хавфсизлик кенгашида эксперт лавозимида ишлаган.\nБу мақолаларда ўзини собиқ хавфсизлик хизмати ходими эканини атаган муаллиф Каримов режими тафсилотларини ëзар эди.\nАммо июл ойида унинг Ўзбекистонда қолган амакиси автоҳалокат қурбони бўлди. Бу автоҳалокатда махсус хизматларни айблаган муаллиф ўз исми билан чиқишга розилик берди.\n“Аввало ўзимни нафақат ота-онамнинг балки ўзбек халқининг фарзанди деб ҳисоблайман. Шунинг учун ҳам қариндош уруғларим учун таҳдидли бўлган баëнотларни беришга қарор қилдим”.\n“Бу баëнотни мен ноқонуний равишда Ўзбекистонда ҳокимиятни эгаллаб олган диктатор Ислом Каримовнинг жиноятларини қайсидир маънода фош қилиш мақсадида бердим”.\nУнинг МХХ даги йўли узун ва муракаб бўлди. Ҳали ЎзМУ (собиқ Тошкент Давлат Университети) талабаси эканлигидаëқ Икром МХХга хабар етказувчи бўлиб ëлланди. Ëқубовга кўра¸ Андижон ҳақидаги маълумотларни у ўзи билан бирга ишлаган МХХ зобитидан олган.\n“Гулнора Каримованинг имижмейкерлиги билан шуғулланар эканмиз¸ бир вақтлар президент томонидан буюрилган ва имзоланган энг ëпиқ ҳужжатларга ҳам рус тилида айтганда “доступ”имиз бўлган”.\n“Шундай бир ҳолат бўлиб қолиши мумкин: Ҳамма ҳам физиологик тузилишга эга. У ўлиши мумкин. Ўша вақтда Гулнора Каримовага нисбатан таҳдид пайдо бўлиши мумкин.Бу таҳдид ҳозир Каримовни атрофидаги одамлардир. Уларни изоляция қилиш учун буйруқни бажарадиган харизматик бир шахс керак. Бу шахс Маҳмуд Худойбердиевдир. Маҳмуд Худойбердиевнинг бошқа қочиб борадиган жойи йўқ. Буни Ислом Каримов жуда яхши билади. Шунинг учун ундан максимал даражада фойдаланаяпти”.\n“Президент Каримов қанча ҳаракат қилмасин дейлик вафот этгандан ëки тахтдан кетгандан кейин нафақат биргина Маҳмуд Худойбердиев балки йигирмата Маҳмуд Худойбердиев бўлса ҳам¸ халқни бир чеккага қўйиб турайлик¸ хизматнинг ўзини жиловлаш қийин бўлиб қолади. Нимага? Чунки ичкарида норозилар кўп. Айниқса энди ишга кирган ва энди фаолиятини бошлаëтган ëшлар орасида норозилар жуда ҳам кўп”.\n2002 йил бошида Ëқубов мамлакатдаги ахборот хавфсизлигини таъминлаш учун масъул қилиб тайинланди. Уни вазифаси халқаро ОАВ¸ диссидентлар ва мухолифатчиларнинг оëқ олиши ҳақида шахсан Каримовни хабардор қилишдан иборат эди.\nҲукумат портлашларни Ўзбекистон Исломий Ҳаракати ва Ҳизб-ут-Таҳрир зиммасига юклади.\n“Мен Тоҳир Йўлдошнинг Ислом Каримовга ишлашига ишонаман. Балки бу одамларга ғалати туюлиши мумкин. Лекин менТоҳир Йўлдош Ислом Каримов билан ҳамкорлик қилади¸ деган фикрга аллақачон келганман”.\n“Жума Намангоний деган шахсни америкаликлар эмас балки кучайиб кетишидан хавотирга тушган Тоҳир Йўлдошнинг ўзи портлатиб ўлдириб юборган¸ деган тахминий маълумотномага кўзим тушган эди. Бу тахминий маълумотнома Ўзбекистон республикаси президентига ëзилган эди”.\n“Биласизми¸ мен у одамнинг ўғирланганлигини билмайманку лекин у одамни ўзбек махсус хизматлари олиб кетганлигини биламан. Бевосита Абдували қорини тергов қилган терговчилардан бири¸ у киши ҳозир МХХда ишлайди¸ ҳарбий унвони полковник¸ биз Абдували қорини ўлдириб юбордик¸ кислотага ташлаб юбордик деган эди. Лекин бироз муддат олдин бунга қарама-қарши бўлган гапни эшитдим. Албатта буни ҳам МХХни тергов бошқармаси ходимидан эшитдим.Унинг гапига қараганда Абдували қори тирик. Бир қўли кесиб ташланган ва аҳволи оғир”, - дейди Ëқубов.\nАммо Икром Ëқубов энди авалгидай ҳукумат одами эмас эди. Ëқубовнинг тасарруфида Каримов режимининг аëлларни фоҳишаликка мунтазам равишда сотаëтгани ҳақида маълумотлар бор эди.\nСобиқ жосус Икром Ëқубов


Ректорлар ОТМ битирувчиларининг электрон базасини тузишни таклиф қилди\nРекторлар ОТМ битирувчиларининг электрон базасини тузишни...\n19.03.2019 16:59 0 126\nЎзбекистонда олий таълим муассасалари битирувчиларининг ягона электрон базасини тузиш таклиф этилди. ОТМ ректорлари йиғилишида айнан шундай таклиф билдирилган.\nЯқинда ўтказилган олий таълим муассасалари ректорлари йиғилишида ОТМ талабалари, ходимлари ва ўқитувчилар ҳақида онлайн маълумотлар йўқлиги танқид остига олинди. Натижада хорижлик ҳамкорлар ўзбек олимлари ҳақида етарлича маълумотга эга эмаслиги таъкидлаб ўтилди.\nАйни вақтда ОТМларда 29 297 профессор ва ўқитувчилар фаолият олиб бормоқда. Улардан 2023 нафари фан доктори ва профессорлар ҳисобланади. Яна 7050 нафар фан номзодлари ва докторлар борлиги айтилган.\nРекторлар йиғилишида халқаро талаб ва стандартларга асосланган ҳолда олимларга паспорт берилиши айтиб ўтилди.


Бир махфий аҳдлашув | ukkosha.shosh.uz\nБош саҳифа » Илм » Бир махфий аҳдлашув\nРўза Аллоҳ таъоло билан банда ўртасидаги бир махфий аҳдлашувдир. Аллоҳ таъоло ҳадиси қудсийда:\nالصَّوْمُ لِي وَأَنَا أَجْزِي بِهِ\nЯъни: “Рўза Мен учундир. Унинг мукофотини Ўзим бераман”, дейди.\nЧунончи, бошқа ҳар турли ибодатнинг савобини фаришталар ёзадилар. Магар, рўза борасида фаришталар “бу банда рўза тутди” деб ёзадилар холос. Унга бериладиган савоб ва мукофотни қиёмат куни Аллоҳ таъолонинг Ўзи беради.\nБунда бир нозик жиҳат бор, уни яхшилаб тушуниб олайлик, ҳар бир берувчи ўзининг даражасига кўра беради. Фараз қилайлик, бирор тиланчи келиб мендан сўраса, мен ўзимнинг ҳолатимга мувофиқ унга бир рупия бериб юбораман. Агар айни шу тиланчи бирор бошқа мулкдор одамдан сўраса, у бир рупия беришга уялади. Эҳтимол, у унга минг рупия бериб юбориши мумкин. Агар айни шу тиланчи бирор мамлакатнинг подшоҳига бориб сўраса, у минг рупия беришга уялади. У унга юз минг рупия бериб юборади. Балки, милион рупия бериб юборар. Ундан кам бермайди. Дунёнинг буюк шахслари ўзларининг даражаси ва ҳолатига кўра берганларида, бу ўринда шуни англаб олиш лозимки, Аллоҳ таъоло ҳам қиёмат куни рўза ибодатига савоб берганда, Ўзининг буюклигига мувофиқ беради.\nБаъзи муҳаддислар айтадиларки, юқоридаги ҳадис қудсийнинг лафзлари айнан шундай, фақат эъробда фарқи бор, у ҳадиси қудсийда:\nالصَّوْمُ لِي واَنا أُجْزَى بِهِ\n“Рўза Мен учундир. Унинг мукофоти Менинг Ўзимдир”, дейилади.\nЯъни, қиёмат куни Аллоҳ таъоло рўза мукофотига Ўзининг дийдорини ато қилади.\n“Баркатэ Рамазан” китобидан\nАввалги: Таровеҳ суҳбатлари (16-кун). Аллоҳ билан ўзи ўртасини ислоҳ қилиш\nКейинги: Рамазон ойидаги ибодатнинг таъсири бутун йил бўйи туради


Содиқ Сафоев Франция вазири билан учрашди - Халқ сўзи\nСодиқ Сафоев Франция вазири билан учрашди\n22:32 11 Май 2021 Сиёсат\n2021 йил 11 май куни Олий Мажлис Сенати Раиси биринчи ўринбосари С. Сафоевнинг Франциянинг ташқи савдо ва иқтисодий жалб этувчанлик бўйича вазир-делегати Ф. Риестер билан учрашуви бўлиб ўтди.\nУчрашув давомида Ўзбекистон-Франция ҳамкорлигини, шу жумладан парламентлараро алоқаларни ривожлантириш масалалари кўриб чиқилди, бу Ўзбекистон ва Франция ўртасидаги муносабатларни кенгайтириш ва чуқурлаштиришда муҳим роль ўйнайди.\nШунингдек, транспорт, туризм, саноат, маданий-маърифий соҳаларда икки томонлама муносабатлар муҳокама этилди.\nСўнгги йилларда Ўзбекистон ва Франция ўртасидаги муносабатлар сезиларли даражада мустаҳкамланиб бораётгани. икки томонлама муносабатлар, энг аввало, савдо-иқтисодий алоқалар ва туризм соҳаларида катта салоҳиятга эга экани таъкидланди.\nВазир мамлакат Президенти Ш.Мирзиёев томонидан барча соҳаларда амалга оширилаётган ислоҳотларни юқори баҳолади.\nОлий Мажлис Сенатининг янги таркибида Франция Республикаси Сенати билан ҳамкорликни ривожлантириш бўйича гуруҳ иш олиб бормоқда, Франция Республикаси Сенатида эса «Франция — Марказий Осиё» парламентлараро гуруҳи.


Фарғона вилоятига 16 миллион долларлик тўғридан-тўғри инвестиция йўналтирилди\n18:26 / 04.11.2016\nФарғона вилоятида ҳудудий инвестиция дастурига мувофиқ жорий йилнинг ўтган даврида 123 миллиард сўмлик 105 истиқболли лойиҳа амалга оширилди. Бу ҳақда ЎзА хабар бермоқда.\nФарғона вилоятида ҳам хориж капитали иштирокида кўплаб ишлаб чиқариш объектлари ишга туширилмоқда.\nФарғона вилояти ташқи иқтисодий алоқалар, инвестициялар ва савдо бошқармаси бошлиғи Р.Сулаймоновнинг маълумотига кўра, жорий йилнинг 9 ойида инвестиция дастури доирасида 11 ишлаб чиқариш лойиҳаси учун 154,2 миллиард сўм маблағ ўзлаштирилган. 11 қўшма корхона ташкил этилиб, 16 миллион долларлик тўғридан-тўғри инвестиция йўналтирилди.\nЯқинда иш бошлаган Фарғона шаҳридаги “Fergana oseana textile” Ўзбекистон – Таиланд қўшма корхонаси ана шулардан биридир. Корхонада 15 миллиард сўмликдан зиёд қурилиш-реконструкция ишлари бажарилди. Таиланд компанияси билан тузилган ҳамкорлик шартномасига асосан хориждан 6 миллион евролик пахтани қайта ишловчи ва ип-калава ишлаб чиқарувчи замонавий жиҳозлар келтириб, ўрнатилди.\nЖамиятда йилига 3 минг 600 тонна пахта хомашёсини қайта ишлаш ва сифатли, рақобатбардош ип-калава ишлаб чиқариш имконияти мавжуд. Маҳсулотлар Европа давлатлари, Россия ва Хитойга экспорт қилинади.\nФарғона инвестиция савдо


Хуфёна ўтган судлар қурбонлари ким?\n2005 йилги Андижон воқеаларга алоқадорликда айбланиб хуфёна тарзда судланган айрим маҳбусларнинг қаерда экани яқинларига деярли икки йилдан сўнг маълум бўлмоқда.\nМуҳайё Ботирова Ўзбекистон мустақил ҳуқуқ ҳимоячилари ташаббус гуруҳига мурожаат қилиб, Андижон воқеаларга алоқадорликда айбланиб қамоққа олинган турмуш ўртоғи ҳатто неча йилга ва нима учун қамалганини билмаслигини маълум қилди.\nБундай вазият инсон ҳуқуқларнинг энг қўпол тарза бузилиши ёки оддийгина айтганда, айби исботланмаган одамларни қатағон қилиш демакдир.\n2005 йил 13 май куни Андижондаги ғалаён қонли бостирилгандан сўнг аксари хуфёна судланган қарийб 400 киши озодликдан маҳрум этилган.\nАндижон вилоятининг Марҳамат туманида яшаган 37 ёшли Мирзараим Ботиров машъум 2005 йил май ойида Андижон шаҳрига устачилик қилиш учун келган эди.\nУнинг турмуш ўртоғи Муҳайё Ботированинг айтишича, шаҳардаги қонли воқеаларга гувоҳ бўлган Мирзараим қўрқиб қишлоққа қайтиб келган.\nМирзараимнинг Андижондаги исёнга қанчалик дахлдорлиги маълум эмас, аммо Марҳамат тумани милицияси у билан шуғуллана бошлайди.\n“Андижон прокуратураси ходимлари уни роппа-роса бир ойдан сўнг олиб кетди. Шу билан эримнинг қаердалигини ҳеч ким айтмади. Хабар ҳам бермади”, – деди Муҳайё Ботирова.\n4 бола ва касал қайнонаси билан ёлғиз қолган Муҳайё эрининг аллақачон судланиб, Қарши шаҳридаги УЯ 64/61 қамоқхонасида жазо муддатини ўтаётганини тасодифан билиб қолди. Ҳамқишлоқларидан бирининг қариндоши ҳам айнан ўша қамоқхонада бўлмаганида Муҳайё эрининг қаердалигини ҳунуз билмаган бўларди.\nМирзараим Ботировнинг неча йилга ва нима айблар билан қамалганини на унинг оила аъзолари ва афтидан на маҳбуснинг ўзи билади.\n“Суд ҳукмини беринглар, деб юз марта сўрадим. Беришмаяпти...” – деган у.\nАндижон воқеаларга алоқадорликда айбланиб, урф бўлиб қолган террорчилик ёки конституцивий тузумга тажовуз айблари билан эҳтимол узоқ йилга қамалган Мирзараим Ботиров Андижон воқеалардан сўнг хуфёна судланиб, айни пайтда жазо ўтаётган юзлаб маҳбуслардан бири бўлиши мумкин.\nЎзбекистон ва дунё жамоатчилигига кўргазма тарзида ўтказилган ягона суд жараёнидан ташқари қолган барча судларнинг асосий қисми ёпиқ бўлгани гувоҳларидан бири “Ҳьюман райтс уотч” ташкилотининг Ўзбекистондаги вакиласи Андреа Бергдир.\n“2005 йил сентябрдан ноябрга қадар кўргазма тарзида бир марта очиқ суд ўтказилди. Бизнинг кейинги ҳисоб-китобларимизга кўра, 23 та суд жараёни ёпиқ ва махфий тарзда ўтказилди. Бу жараёнларнинг аксари борасида бизга ҳам, судланувчиларнинг яқинларига ҳам ҳеч нарса маълум эмас. Бу инсон ҳуқуқларининг қўпол тарзда поймол этилишидир”, – деди Андреа Берг.\nСудларнинг хуфёна ва асосан, Тошкент вилоятидаги туман судларида ўтказилганини расмийлар хавфсизлик чораси сифатида изоҳлаган эди. Аслида Андижон воқеаларига турки бўлган сабаб ҳам акрамийликда айбланиб судга тортилган 23 тадбиркорни қўллаб-қувватлаб, бино ташқарисида уларнинг юзлаб қариндош уруғи-ю, танишларининг тўпланиб қолгани экани айтилди.\nАммо нима бўлган тақдирда ҳам махфий судлар уюштириш совет тарихининг муайян қатағон даврини эслатадигандек.\nТаниқи ҳуқуқ ҳимоячиси Суръат Икромов Андижон воқеаларига алоқадорлиги айтилган шахслар устидан очиқ ва ошкора судлар ўтказилмагани у ердаги ҳукумат иштирокига ишора қилувчи маълумотлар сизиб чиқишининг олдини олишга қаратилганини айтади.\n“Бу ерда қатағонлардан баттарроқ геноцид бўляпти. Айби йўқ одамларга қандайдир айбларни ёпиштириб қамаш, яқинларига ҳеч қандай хабар бермаслик нима учун керак бўлиб қолди? Бу жараёнларнинг сир сақлангани эса, назаримда, ҳукумат Андижонда қон тўкилишига давлат раҳбарлари, армия, Ички ишлар вазирлиги ва Миллий хавфсизлик хизмати мулозимлари масъул бўлганини яшириш мақсадини кўзлаган”, - деди С.Икромов.\nАндижонда қонли воқеалар бўлиб ўтган 2005 йил 13 май куни узоқлашган сайин Ўзбекистон ҳукуматига бу воқеалар юзасидан халқаро мустақил тергов ўтказиш чақириқлари сўниб бормоқда. Ўша куни Бобур майдонида ўлдирилган одамларнинг сони сир тутилади. Аммо нобуд бўлган юзлаб тинч намойишчилар орасида аёллар ва ёш болалар бўлгани ҳам айтилади.


"Барселона" сўнгги дақиқалардаги голлар эвазига "Атлетико"ни таслим этди\nИспания чемпионатининг 31-туридан ўрин олган "Барселона" – "Атлетико" учрашуви ўз якунига етди. “Камп Ноу”да бўлиб ўтган баҳсда мезбонлар зафар қучишди.\nУчрашув тенг курашлар остида бошланди, иккала жамоа ҳам ўйинни ҳужумкор руҳда бошлади. Учрашувнинг 28-дақиқасида мадридлилар бир киши кам бўлиб қолишди, Диего Коста ҳакамга кескин эътироз билдирди ва тўғридан-тўғри қизил карточка олиб майдонни тарк этди.\nШундан сўнг ўйин темпи буткул тушиб кетди, меҳмонлар ҳимояга эътибор қаратган бўлсалар, каталонлар куч тежаб ҳаракат қилишди. Иккинчи бўлим ҳам шу йўсинда бошланди.\nТайм ўрталарига келиб мезбонлар фаолликни оширишди ва рақиб жарима майдони олдида бир қатор хавфли вазиятларни содир этишди. Аммо Янн Облакнинг сейвлари “Атлетико”ни бир неча бор муқаррар голлардан сақлаб қолди.\n“Барса” футболчилари 85-дақиқага келиб ўз мақсадларига этишдилар, Луис Суарес жарима майдони ташқарисидан мукаммал зарба йўллаб ҳисобни очди. Орадан бир дақиқа ўтар-ўтмас мезбонлар қарши ҳужумга ўтиб кетишди: рақиб жарима майдонига ёриб кирган Лионель Месси ҳимоячиларни алдаб ўтган ҳолда иккинчи тўпни киритди.\nШу тариқа, “Барселона” очколарини 73тага етказиб олди ва энг яқин таъқибчиси “Атлетико”дан (62) анча ўзиб кетган ҳолда чемпионлик масаласини деярли ҳал қилиб қўйди.\nБарселона – Атлетико 2:0 (0:0, 2:0)\nГоллар: 1:0 – 85 Суарес, 2:0 – 86 Месси.\nБарселона – тер Стеген, Пике, Серджи Роберто (Нелсон Семеду, 84), Лангле, Альба, Артур (Малком, 63), Бускетс, Ракитич, Коутиньо (Аленья, 80), Месси, Суарес.\nАтлетико – Облак, Хименес, Годин, Филипе Луис (Мората, 58), Арьяс (Корреа, 35), Сауль, Коке, Парти, Родри Эрнандес (Хуанфран, 88), Диего Коста, Гризманн.\nОгоҳлантиришлар: Парти (27), Хименес (28), Годин (29), Сауль (71), Пике (74), Лангле (78), Суарес (86).\nЧетлатиш: Диего Коста (28).\nГолларни томоша қиинг:\nАтлетико М Барселона Испания чемпионати\nЗидан Хамесга яна бир имкон тақдим қилади\nИспания Суперкубоги ярим финалига қуръа ташланди\nПро лига. “Хоразм” “Истиқлол”ни мағлуб этди, “Оқ-Тепа” эса ўз майдонида “Бухоро”дан мағлуб бўлди


Ходорковский Нефтеюганск ҳокимини ўлдиришни ташкиллаштиришда айбланди\n16:11 / 11.12.2015\nРоссиялик тижоратчи ва мухолифатчи сиёсатчи Михаил Ходорковский Нефтеюганск ҳокими Владимир Петуховни ўлдиришни ташкиллаштиришда, шунингдек, яна икки шахсни ўлдиришга уринишда айбланди. Бу ҳақда Россия тергов қўмитасининг сайти орқали хабар қилинди. Яқин вақт ичида Ходорковский қидирувга берилади.\nАйтилишича, ушбу жиноят учун Леонид Невзлин, Алексей Пичугин, Геннадий Цигельник, Евгений Решетников ва Владимир Шапиролар жиноий жавобгарликка тортилган бўлишига қарамай, тергов ҳаракатлари давом эттирилган. Бу иш якунларига кўра бу жиноятларга Ходорковскийнинг алоқадорлиги ҳамда унда “ўта фаол иштирок этгани” аниқланган.\nТергов маълумотларига қараганда, ўша пайти ЮКОС нефть компанияси бошқаруви раиси ва акциядори бўлган Ходорковский ходимлари Невзлин ва Пичугинга Петухов ва Евгений Рибинни ўлдиришни топширган. Рибин Австриянинг East Petroleum Handels компанияси бошқарувчиси бўлган.\nНефтеюганск ҳокими 1998 йилнинг 26 июнида ўлдирилган. Унинг ёнида бўлган Вячеслав Кокошкин омон қолган. Рибиннинг жонига суиқасдлар 1998 йилнинг 24 ноябрь ва 1999 йилнинг 5 март кунлари амалга оширилган. Бу суиқасдлар мобайнида унинг тан соқчиси отиб ташланган, яна икки киши яраланган.\nХодорковский ўзининг бу қотилликлар ва суиқасдларга алоқадорлигини инкор қилмоқда. Шунингдек, тергов қўмитасининг даъватномасини олгач, у тергов ҳаракатларида иштирок этмаслигини маълум қилди.


Афғонистонда тинчлик ўрнатувчи кучлар мандати кенгайтирилиши керак.\n30 июн 2022, Тошкент вақти: 14:58\nАфғонистонда Толибон ҳаракати ҳокимиятдан ағдарилганига мана бир йилдан ошганига қарамай, мамлакатда тинчлик ҳамон ўрнатилмаган. Хамид Карзай бошчилигидаги ўтиш даври ҳукумати мамлакат ҳудудининг аксарият қисмини назорат қилмаяпти. АҚШ ҳукумати эса Афғонистонда хавфсизликни кучайтириш ва барқарорликни мустаҳкамлаш учун тинчлик ўрнатувчи кучлар мандатини кенгайтириш лозимлигини таъкидламоқда.\n“АҚШнинг ҳарбий бўлмаган ишларга жалб этилган, яъни тикланиш масалалари билан шуғулланувчи аскарлари фаолияти доирасини кенгайтиш керак. Бу мамлакатда хавфсизликни кучайтириш имконини беради”. Буни АҚШ Давлат департаментининг Афғонистонга нисбатан сиёсатини мувофиқлаштирувчи расмийси, элчи Дэвид Жонсон баён этди. Унинг маълум қилишича, ҳозирги дамда мамлакатда 600 америкалик аскар фаолият олиб бормоқда. Улар, асосан, инфратузилмани тиклаш, мактаблар ва ҳокимият биноларини қуриш ишларига жалб этилганлар. “Қурилиш ва бошқа ишларни олиб бориш учун эса, - дейди Дэвид Жонсон, - биринчи навбатда хавфсизликни таъминлаш лозим”.\n“Бугунги кунда биринчи навбатда амалга оширилиши керак бўлган иш – қурилиш ишларини олиб бораётган аскарлар сонини кўпайтириб, вилоятларда барқарорликни мустаҳкамлашдир. Бу, бизнинг назаримизда, тўғри ёндашув бўлади”, - дейди АҚШ расмийси.\nАфғонистонда қурилиш ишларини олиб бораётган аскарлар аксилтеррор коалиция қўшинларининг бир қисми ҳисобланади. Ҳозирги вақтда улар Афғонистон армиясини ташкил этадиган ёш аскарлар учун тренинглар олиб боряптилар. Афғонистон армияси мамлакатда хавфсизликни таъминлашга қодир бўлиши керак. Бироқ, мутахассисларнинг фикрича, бу режанинг амалга ошиши йиллар талаб қилади.\nАҚШ ҳукуматининг тинчлик ўрнатувчи кучлар мандатини кенгайтиришга қаратилган қарори жиддий ўзгаришни англатади. Чунки шу вақтгача халқаро қўшинлар тинчлик ўрнатиш ишларида маҳаллий етакчилар - собиқ дала қўмондонларига таянган эдилар. Бироқ, бундай сиёсат Хьюман Райтс Уотч ва бошқа инсон ҳуқуқлари ташкилотлари томонидан кескин танқид қилинди. Инсон ҳуқуқлари ташкилотлари собиқ дала қўмондонлари ўз назоратидаги ҳудудларда яшовчи фуқаролар, хусусан оз сонли миллатлар вакилларига таъқиблар ўтказаётганларини қайд этганлар.\nАфғонистон бўйича мутахассис, Нью-Йорк университети профессори Барнетт Рубин мамлакатда барқарорлик ҳамон ўрнатилмаган, бу эса қурилиш ишларига тўсиқ бўлмоқда ва ҳукумат фаолиятини чекламоқда, деб фикр билдиради.\n“Ҳукумат хавфсизликни таъминлаб, халқ манфаатларининг таъминланишини кафолатламагунича ва мамлакат ҳудудини тўла назорат қилмагунича, уни қонуний, деб бўлмайди”, - дейди мутахассис.\nАҚШ Давлат департаментининг Афғонистонга нисбатан сиёсатини мувофиқлаштирувчи расмийси, элчи Дэвид Жонсон эса Хамид Карзай бошчилигидаги ҳукумат нуфузи ва таъсири сўнгги бир неча ой давомида анча ошганини айтади.\n“Тиклаш ва қурилиш ишлари авж олар экан, ҳукумат таъсири ва унга кўрсатилаётган таянч ошиб бормоқда. Пойтаҳт ва вилоятлар ҳукуматни қўллаб-қувватламоқдалар”, - дейди Дэвид Жонсон ва халқаро ҳамжамият Афғонистон ҳукуматига ваъда берилган 1,5 миллиард доллар ёрдамнинг 1 миллиардини етказиб берганини айтади. Бу маблағнинг бир қисми, жумладан, Кобул-Қандаҳор-Ҳирот автойўлини қуриш учун сарфланади. Бироқ, кўплаб ташкилотлар Афғонистонга аслида камроқ ёрдам етказилди, деб таъкидламоқдалар.\nАфғонистондаги ҳодисаларни 1979 йилдан бери ёритиб келаётган покистонлик журналист Аҳмад Рашид эса Афғонистондаги вазиятга жуда танқидий ёндашади. Унинг фикрича, жамоатчиликнинг ҳукумат ҳақдаги фикри салбий ва тобора ёмонлашмоқда.\n“Менимча, афғонистонликлар ҳукумат таъсири бир йил аввалгига қараганда анча заифлашган, дала қўмондонлари таъсири эса анча ошган, деб ҳисоблашмоқда” – дейди Аҳмад Рашид.\nБМТнинг Афғонистондаги махсус вакили Жан Арно эса агар келаси бир неча ой давомида мамлакатда хавфсизлик кучайтирилмаса, бу одамларни Бонн конференцияси тавсияларидан юз ўгиришга мажбур қилади, деб фикр билдиради. Тавсиялар жумласига 2004 йил июн ойида умумхалқ сайловларини ўтказиш, давлат ҳокимияти тизимини ўрнатиш, халқни рўйхатга олиш ва овоз берувчилар руйхатини тузишлар кирган.


Байден велосипедда сайр вақтида йиқилиб тушди\nАҚШ президенти Жо Байден велосипедда сайр қилиш чоғида йиқилиб тушди. Журналистлар тарқатган видеода АҚШ президенти бир гуруҳ одамлар билан велосипедда сайр қилиш чоғида, журналистларнинг саволига чалғиган, Байден уларнинг олдида йиқилиб тушди.\nОқ уй вакили Байден қулаганидан кейин тиббий ёрдамга муҳтож эмаслигини айтди.\n"Президент айтганидек, велосипеддан тушаётганда унинг оёқ кийими педалгага илиниб қолган. У тиббий ёрдамга муҳтож эмас, унинг аҳволи жойида. Президент куннинг қолган қисмини оиласи билан ўтказишни интиқлик билан кутмоқда", — дейди Спикер.\nЭслатиб ўтамиз, аввалроқ 79 ёшли президент самолёт траппига чиқиш вақтида йиқилиб тушган эди.\nКиритилди: 20:57 18.06.2022. Ўқилди: 5306 марта. Фикрлар сони: 21 та.


Дилшод Назаров: Токиодаги Олимпия ўйинларида қатнашиш ҳуқуқидан маҳрум бўлдим\nТаниқли тожикистонлик спортчи, болға улоқтириш бўйича 2016 йилги Олимпиада чемпиони Дилшод Назаров Токиодаги Олимпия ўйинларида қатнашиш имкониятидан маҳрум қилинди.\nЕнгил атлетикадаги салбий ҳодисаларга қарши мустақил ташкилот — Athletics Integrity Unit (AIU) Дилшод Назаровни допинг қабул қилганлиги учун икки йилга дисквалификация қилди. Ҳукм 2019 йил 24 сентябрда бошланган эди. Шу тариқа, Дилшод жорий йилнинг октябрь ойидагина спортдаги фаолиятини қайта тиклай олади.\nАИУ веб-сайтида ёзилишича, тожикистонлик спортчи 2011 йилги Жаҳон чемпионати пайтида олинган допинг намуналарини қайта текширгандан сўнг жазоланган. Маълум қилинишича, спортчининг қонидан тақиқланган metabolite of oral turinabol моддаси топилган. Унинг 2011 йил 29 августдан 2013 йил 29 августгача бўлган натижалари ҳам бекор қилинди.\n38 ёшли Дилшод Назаров 18 март куни кечқурун Инстаграмда сўнгги 1,5 йил ичида ҳалол номини тиклаш учун курашаётганини ёзди. «Аммо, афсуски, қилган барча ҳаракатларим — ахлоқий, жисмоний ва молиявий ҳаракатларим бесамар кетди, чунки мен ёллаган европалик адвокат ва айбсизлигимни исботлаган барча далиллар олдиндан прокуратура томонидан ишончсизликка қаратилган эди», деб ёзади Олимпия чемпиони.\nДилшод Назаров ўзини адолатсиз равишда Токио Олимпиадасида қатнашиш ҳуқуқидан маҳрум қилинган деб ҳисоблайди.\n«Белгиланган муддатларни ҳисоблагандан сўнг, мен 23 июлдан 8 августгача бўлган Токио Олимпиадасида ўзимни қулай ҳис қилмаганимни тушундим. Улар Токиодаги Олимпия ўйинларида қатнашиш ҳуқуқимни олиб қўйишди, аммо мен барибир Олимпия ўйинларида қоламан. 2016 йилги Ўйинлар чемпиони Риода бўлиб ўтди ва ушбу олтин медаль Тожикистон терма жамоаси хазинасида қолади», — дейилади спортчининг баёнотида.\nДилшод Назаров 1982 йил 6 майда Душанбе шаҳрида туғилган. Унинг шахсий кўрсаткичи: 80,71 метр. Тожикистон Республикасида хизмат кўрсатган спорт устаси. 2015 ва 2016 йилларда I ва II даражали Шараф ордени билан тақдирланган.\n2015 йилги Жаҳон чемпионатининг кумуш медали соҳиби (Пекин, Хитой), 2006 йилги Осиё ўйинларининг уч карра ғолиби (Доҳа, Қатар), 2010 (Гуанчжоу, Хитой) ва 2015 (Инчхон, Жанубий Корея), уч карра Осиё чемпиони: 2009 йилда (Гуанчжоу, Хитой), 2013 (Пуне, Ҳиндистон), 2015 (Ухан, Хитой). Тўртта Олимпия ўйинларининг иштирокчиси.\nУйланган, спортчининг учта фарзанди бор — иккита ўғил ва қиз.


Қозоғистонда ҳижобли ўқувчи қизларнинг ота-оналари жаримага тортилди\n03 апрел 2020, Тошкент вақти: 05:43\nТуркистон вилояти Мақтаарол (Пахтаорол) туманидаги мактаб ўқувчилари. 2018, 5 сентябрь.\nТуркистон вилояти Мақтаарол (Пахтаорол) туманидаги Фирдавсий қишлоғида ҳижоб кийган 13 нафар ўқувчи қизнинг ота-оналари жаримага тортилди. Бу ҳақда мактаб директори Жанар Мамирова хабар қилди..\nМамированинг айтишича, юқори ва қуйи синфларнинг 372 нафар ўқувчи қизларидан 40 га яқини рўмолни ечмаган. 13 нафар қизнинг ота-онасига нисбатан Туркистон вилояти таълим соҳаси устидан назорат департаменти томонидан протокол тузилди ва улар ўртача ойлик маошининг беш баробари миқдорида жаримага тортилди.\nДиректорнинг сўзларига қараганда, агар ота-оналар жарима тўламайдиган бўлса, иш суд тартибида ҳал этилади. Мамированинг айтишича, агар 26 нафар қиз рўмолни ечмайдиган бўлса, уларнинг ота-оналарига нисбатан ҳам протокол тузилади.\nФирдавсий қишлоғидаги мактабда ҳижоб атрофидаги можаро Таълим ва фан вазирининг 2016 йилда ягона мактаб формаси ҳақидаги буйруғидан сўнг бошланди. Расмийлар буйруқ бажарилишини талаб қилмоқда, аммо ота-оналар эса рўмол миллий анъана эканлигини айтиб, қизлари мактабга бош кийимсиз боришларига қарши чиқмоқда.\nВазирнинг буйруғи Оқтобе, Мангистау ва Ғарбий Қозоғистон вилоятларида ҳам шу каби низоларга сабаб бўлди. Дарсга киритилмаган ўнлаб ўқувчи қизларнинг ота-оналари вазирлик ва мактаб мавқеи устидан судга даъво аризаси билан мурожаат қилишди..


Жалолиддин Машарипов ФИФА кунларида Ўзбекистон терма жамоасига ёрдам бера олмайди - EFFECT.UZ\nЖалолиддин Машарипов Ўзбекистон терма жамоасининг навбатдаги ўқув-йиғин машғулотида иштирок этмайдиган бўлди.\nБунга сабаб ҳозирда Машарипов Саудия Арабистонинг “Ал-Насср” клуби билан ОЧЛ чорак финалига йўл олганидир. “Ал-Насср” клуби ўзбек футболчиси ФИФА кунларида жароҳат олишидан хавфсирамоқда, шунинг учун уни терма жамоа йиғинига қўйиб юбормоқчи эмас.\nИорданияда бўлиб ўтадиган йиғинда Ўзбекистон терма жамоаси иккита ўртоқлик учрашувини ўтказади. Катанец бошчилигидаги Ўзбекистон терма жамоаси 9-октябрь куни Малайзия билан, 12-октябрь куни эса Иордания билан кечадиган баҳсларда Жалолиддин иштирок эта олмайди.\nTeglar:"Ал-Насср", Жалолиддин Машарипов, Ўзбекистон


Бугун "Пахтакор" стадионида нималар бўлади?\n1 октябрь, 2019, 13:40 687\nБугун ўйингоҳда концерт ва лазер шоулар ўтказилади\nБугун "Пахтакор" чемпионликни тантана қилинадиган беллашувда "Сўғдиёна"ни қабул қилишади.\nЎйинга ташриф буюрадиган мухлислар чемпионлик нишонланишига аталган ажойиб кечага гувоҳ бўлишлари мумкин. Ишқибозлар нафақат қизиқарли футбол, балки чемпионликнинг чиройли байрамдан баҳраманд бўлишлари мумкин.\nЭфирни тугатманглар лазер шовни кўрайлик биз ҳам. Қансертни ҳам кўрайлик


ОАВ: Лос-Анжелесда канадалик бошловчининг уйида актёрнинг жасади топилди\n09:56 / 24.09.2016\n23 сентябрда АҚШнинг Калифорния штати Лос Анжелес шаҳридаги хусусий уйлардан бирида эркак кишининг жасади аниқланган, деб хабар қилмоқда ABC телеканали. Хабарларга кўра, уйни канадалик таниқли бошловчи ижарага олган.\nЎлдирилган шахс 41 ёшли канадалик актёр Ричард Ҳонг эканлиги аниқланган. Оғир бош жароҳатига эга жасад Ҳолливуд полицияси томонидан бошловчи Жорж Струмбулопулоснинг уйида аниқланган. Жорж бу вақтда сафарда бўлган.\nABC телеканалига кўра, ҳуқуқ идораларининг тахмин қилишларича, Ҳонг ўғриларнинг қурбони бўлгани эҳтимол. Гувоҳлар уйдан шубҳали киши қочиб чиққанини кўришган. Қидирув ишлари олиб борилаяпти.\nСтрумбулопулос марҳум унинг яқин дўсти бўлгани ва сафарга кетган вақтларида уйида бўлиб туриши ҳақида баёнот берган.\nҲонг кенг оммага унчалик ҳам танилмаган актёрдир. У иккита картина ва битта сериалда суратга тушган.\nКанада актёр қотиллик ўғрилик


Мунажжимлар башорати: 1 июль куни юлдузлар Сизга нималарни ваъда қилмоқда? - Zamin.uz\n00:18 / 01.07.2018\nМунажжимлар башорати: 1 июль куни юлдузлар Сизга нималарни ваъда қилмоқда?\nКун давомида жуда фаол ва интилувчан бўлишингизга тўғри келади. Бусиз эзгу мақсадларга эришишингиз анча мушкул бўлади. Айниқса, эмоционал ҳолатингиз тобида бўлиши шарт. Кайфиятингиз яхши бўлсагина, молиявий масалада ҳам омадга эришасиз. Кун бўйи кам гапириб, кўп ишланг. Шунда энг муҳим вазифаларни ҳам қисқа муддатда адо эта оласиз. Кечқурун тоза ҳавода сайр қилинг. Овқатни танлаб-танлаб истеъмол қилинг.\n1 июль куни оптимизмни ўзингизда сақлаб қолган ҳолда ҳаракатлар содир этинг. Оптимизм сизга нафақат ишда муваффақият ҳадя этади, балки кайфиятингизни ҳам юқори чўққиларга кўтариб қўя олади. Муҳаббатда ҳаддан ташқари «очилиб» кетишингиз тавсия этилмайди. Жуфтингиз, бўлғуси жуфтингиз қаршисида сирлироқ ҳолатда қолганингиз маъқул. Иложи бўлса, ўтмишни унутиб, бугунги кун билан яшанг. Бугун тадбиркорлар учун узоқ муддатга мўлжалланган шартномаларни имзолаш муваффақиятли кечади.\nИшда таваккалчиликка қатъий амал қилинг. Узоқ ўйланиш, иккиланишлар сизга фақат зиён етказади. Молиявий соҳада панада туриб кутинг. Омаднинг ўзи сиз тарафга мўралай бошлаганини сезишингиз билан таппа босинг. Муаммолар бугун ўз-ўзидан, сизнинг ортиқча хавотирларингизсиз ижобий ҳал бўлиш палласида турибди. Янги танишувлардан нарироқ бўлганингиз маъқул. Кечқурун уйингизга чақирилмаган меҳмонлар ташриф буюриш эҳтимоли ҳам йўқ эмас.\n1 июль куни профессионал касбингиз билан боғлиқ ишларни бажаришда ижодий салоҳиятингизни ишга солинг. Башарти дам олиш кунингиз бўлса, у ҳолда ижодий ёндашув рўзғор юмушларига қаратилса ҳам фойдадан холи бўлмайди. Зарарли одатларга қарши курашиш учун 1 июль жуда қулай кечади. Муҳаббатда танлаганингиз билан орангизда келишмовчиликлар юзага келиши мумкин. Танлаганингиз сизни туйғуларни жиловлай олмасликда айблаши кутилади.\nБугун имкон даражасида ёлғиз қолинг. Табиат қўйнига чиқиб кетинг-да, дам олинг. Сузиш машқларини бажаринг. Қанча кўп жисмоний ҳаракатлар содир этсангиз, бўлмағур хаёллар миянгиздан шунча тез чиқиб кетади. Шахсий автомобилингиз бўлса, серқатнов йўлларда эҳтиёткорликни қўлдан берманг. Жароҳат олишингиз хавфи бор. Кечқурун оила қуришга улгурмаганлар романтик учрашув сари ошиқишлари кутилмоқда.\n1 июль куни ўзгалар ҳаётига аралашишингиз, бировларга турли маслаҳатлар беришингиз тавсия этилмайди. Ҳар ким ўз ташвишини ўзи кечираверсин. Сиз ҳам ўз тақдирингизни йўлга солиш пайида бўлинг. Оила қурмаганларнинг айримлари ҳануз ўзига бўлғуси умр йўлдошини танлай олмай ҳалак бўлса керак. Таваккал қилинг. Худодан астойдил сўранг-у, юрагингиз жизиллаганига қалбингизни очинг. Майда-чуйда юмушларни бажаришда хато қилмаслигингизда яқин қариндошлардан бирининг ҳиссаси беҳисоб бўлади.\nИш бажаришда эски усуллардан фойдаланиш масаласини ўйлаб кўринг. Шунда камроқ хатоларга йўл қўйишингиз мумкин. Хатоликлар умуман кўзга ташланмаслиги ҳам эҳтимолдан холи эмас. Бугун муҳим ҳужжатларга имзо қўйиш, тадбиркор бўлсангиз, янги шартномаларни имзолаш фойдали ўтади. Кун давомида атрофдагилар билан баҳслашмасликка ҳаракат қилинг. Гарчи улар ноҳақ бўлишса ҳам қуллуқ қилинг-у, сукут сақланг. Чунки баҳслашиб барака топмайсиз.\n1 июль куни эрта тонгдаёқ ҳар қандай муҳим ишларни бир четга суринг-да, табиат қўйнига жўнанг. Дам олиш, ҳаво алмаштириш бугун сизга ҳар жиҳатдан фойда беради. Саломатлигингиз мустаҳкамланади. Вужудингизга оптимизм керагидан кўпроқ сингади. Собиқ муҳаббатингизни эслаш, бу ҳақда қайғуриш бугун фақат кўнгилсизликлар ҳадя этади холос. Ундан кўра қаршингиздаги инсонга жидмайиш қилинг. Ўшандан фойда. Кечқурун уни ёнингизга олинг-у, тоза ҳавода сайр қилинг.\nЭрталаб уйқудан агрессив кайфиятда уйғонишингиз эҳтимоли бор. Бунга уйқу орасида кўрган ёқимсиз туш сабаб бўлиши мумкин. Тезроқ бу кайфиятдан чиқиб кетишга ҳаракат қилинг. Куннинг биринчи ярмида ўзингиз ҳақингизда аллакимлар ғийбат тўқиб юрганидан хабар топасиз. Сукут ва яна сукут! Душманни сукут ёрдамида енгишдан осони бўлмайди. Саломатлигингизга путур етишини истамасангиз, ёғли ва углеводларга бой таомлар истеъмолидан тийилинг.\n1 июлда эринмасдан, зерикмасдан атрофни кузатинг. Кузатувчан одамга айланиб боқинг. Шунда сиз учун энг муҳим ҳисобланмиш майда-чуйда вазиятларни ўтказиб юбормайсиз. Моддий аҳволингиз бугунча ҳаминқадар ҳолатда бўлади. Демак, яқин инсонларнинг қайсидир биридан қарз кўтариб туришингизга тўғри келади. Жуфтингиз билан муносабатларда масофа сақланг. Акс ҳолда орангизда катта жанжал чиқиши ҳеч гап эмас. Кун давомида мева ва кўкатларни кўпроқ истеъмол қилинг.\nҚайта хатоларга йўл қўймаслик учун ўтмишдаги хатоларни эсга олинг. Бу нафақат шахсий ҳаётингиз, балки касбингиз билан ҳам боғлиқ. Тадбиркорлар бугун фавқулодда хизмат сафарига отланиши, янги шартномалар имзолаши кутилади. Барчаси яхшиликка. Шу баҳонада янги танишлар ва дўстлар орттирасиз. Аммо бугунги кун заҳирага пул қўйиш учун сира тўғри келмайди.\n1 июль куни ҳали оила қурмаганларнинг баъзилари танлагани билан нимадир сабаб туфайли жанжаллашиб қолиши мумкин. Бу жанжалда иккалангиз ҳам айбдорсиз. Шундай экан, ярашиш масаласини ҳам баравар бошлашингиз керак бўлади. Яхшиси, маълум муддат сукут сақланг. Худди шу нарса ярашиш палласини тезлаштириши турган гап. Бугун молиявий муаммоларингиз куннинг иккинчи ярмида муваффақиятли ҳал этилади ва сиз илгариги қарзларни эгаларига ёруғ юз билан қайтаришга ҳам улгурасиз.\nМунажжимлар башорати: 24 февраль куни Сизга юлдузлар нималарни ваъда қилмоқда?\n24-02-2019, 00:03, Ҳаёт тарзи\nМунажжимлар башорати: 6 июль куни юлдузлар Сизга нималарни ваъда қилмоқда?\n5-07-2018, 23:50, Ҳаёт тарзи\nМунажжимлар башорати: 4 июль куни юлдузлар Сизга нималарни ваъда қилмоқда?\n4-07-2018, 07:53, Ҳаёт тарзи\nМунажжимлар башорати: 26 июнь куни юлдузлар сизга нималарни ваъда қилмоқда?\n26-06-2018, 00:30, Ҳаёт тарзи\nМунажжимлар башорати: 7 июль Сизга нималарни ваъда қиларкин?..\n6-07-2017, 21:41, Ҳаёт тарзи


Мен ҳаётда нима хоҳлашимни билмайман практикаси, қўлланмаси, трейнинги\nОпубликовано: 13/03/2020 Рубрика: шахсий ривожланиш\nУшбу қўлланма анчадан бери ёки яқин кунлардан бошлаб ўз-ўзини ва яқинларини тушкунлик кайфиятидаги “Мен ҳаётдан нима хохлашимни билмайман!” деган нола билан қийнаб юрганларга мўлжалланган.\nДемак\tСиз\tҳаётдан\tнима\tхохлашингизни\tбилмайсиз? Буни аниқлашни, бу саволингизга кимдир жавоб беришини истайсиз, шундайми? Унда яхшилаб эшитиб олинг: Мен ҳам Сиз нима хохлашингизни билмайман! -)\nОта-онангиз ҳам, ака-укаларингиз ҳам, Ер юзидаги ҳеч бир инсон Сиз нима хохлашингизни билмайди! Шунинг учун уларни\tбу\tсавол\tбилан\tқийнаманг,\tбарибир\tтўғри\tжавоб\tололмайсиз.\tЧунки\tуларнинг\tтанаси\tбошқа,\tулар\tСизга ўхшаган эмас, худдики Сиз ҳам уларга ўхшамагандек.\nҲеч ким Сиз учун ҳис эта олмайди! Буни билиш учун ўзингизга ҳеч кимга билдирмасдан игна санчиб кўришингиз мумкин. Бунинг натижасидаги рўй берадиган оғриқни Сиздан бошқа ҳеч ким сезмайди -)\nАгар англаб етган бўлсангиз иш чатоқ, кимдир келиб сизга\tнима\tхохлашингизни\tайтиб\tберолмаслиги\tмаълум бўлди. Энди барчаси ўзингизга қолди.\nБилмасангиз билиб қўйинг: Сиз нимани хохлашингизни англаб етибсиз! Табриклайман! Нимани хохлашини ҳақиқий билмайдиганлар бу саволни ҳали ҳеч кимга, беришмаган бўлишади. ҳаттоки ўзига ҳам\nТушунтириб ўтаман! Сиз билим нима эканлигини, у инсонда бўлишини биласизми? Билмасликни билиш эканлигиничи? қачон\tпайдо\nҳам\tбилим. Яъни, Сиз ўз – ўзидан бирор нарсани билмайсиз. Бир нарсани билиш учун унинг тескарисини (Акс ҳолда билим мавжуд бўлмайди) ҳам билиш керак.\nОқни билиш қорани билиш билан бирга мавжуд.\nҚорани билмасдан туриб оқни била олмайсиз. Яхшиликни билмай туриб ёмонликни англай олмайсиз. Бирор нарсани қиммат дейишдан олдин, Сиз қаердадир арзон нархда кўрган бўлишингиз керакку, ахир! Демак,\tҳурматли\t“билмасвойлар!”,\tСиз\tнимани хохлашингизни\tжуда\tяхши\tбиласиз.\tАкс\tҳолда\tнимани билмаслигингиздан\tнолиб,\tарзи ҳол қилиб\tюрган бўлмасдингиз.\n“Хўш, унда нега мен нима хохлашимни тушуниб етмаяпман? Нега нима хохлаётганим тасаввуримга келмаяпти?” — деб сўрашингиз мумкин. Кечирасиз-у энди мен савол бераман, Сиз эса жавоб берасиз. Сиз ҳам бир тер тўкинг, тайёрга айёргинам! Демак\tбошладик!\tАгар ҳақиқатдан ҳам\tнимани хохлашингизни\tбилишни\tчин\tдилдан\tистаётган\tбўлсангиз, албатта, Бу\tсаволга\tюзаки\tжавоб\tберманг.\tБу\tСиз\tучун\tкўп нарсаларни ойдинлаштириб берувчи савол.\nНималарга қараб “Нимани хохлашимни билмайман” деб ўйлай бошладингиз? Ёзинг, эринмасдан батафсил ёзинг. Кейинги тушунтиришларни савол жавоб тариқасидаги сценарий бўйича олиб борамиз. Буни “Маслаҳатчи” ва “Билмасвой” нинг суҳбати тарзида келтирамиз.\n—\tМен\tҳаётда\tнимани\tхохлашимни\tбилмайман!\tМенга ёрдам бера оласизми?\n—\tбуни билишнинг Сизга нима кераги бор?\n—\tахир мен ҳам одамларга ўхшаб яшагим келади?\n—\tхўш, одамлар қандай яшар экан?\n—\tуларнинг ўзи яхши кўрадиган иши бор. Ҳаётда кўп нарсага эришишган.\n—\tСизга ўз ишингиз ёқмайдими?\n—\tнимаси ёқмайди?\n—\tмаоши жуда кам, иши кўп.\n—\tСиз маошингиз қанча бўлишини хохлардингиз?\n—\tмаош яхши яшашга етиши керак.\n—\tқанча маош Сизнингча яхши яшашга етарли бўларди?\n—\tбилмасам. Ўйлаб кўрмаган эканман.\n—\tўйлаб кўрингчи. Керак бўлса ҳисоблаб чиқинг.\n—\tХўп. Лекин бунга вақт керак.\n—\tяхши, ҳали кейинроқ аниқ ҳисоб-китоб қилиб менга айтарсиз.\tХозирча\tтахминий\tмиқдорни\tоламиз.\tМасалан ойига 10 000 000 сўм. Қандай, бўладими?\n—\tойига 10 000 000 сўм бўлса ёмон бўлмасди.\n—\tёмон бўлмасдими ёки яхши бўлардими?\n—\tяхши бўларди.\n—\tдемак Сизга ойлик маоши камида 10 000 000 сўм бўлган иш керак, шундайми?\n—\tойлик шунча бўлса етарлими? фарқи йўқми?\nҚандай иш бўлишининг\tфарқи\tбор.\tМен\tжисмоний\tмеҳнатни\tёқтирмайман. Менга ақлни ишлатадиган иш керак.\n—\tСиз бундай маош учун суткасига 15 — 18 соат ишлашга рози бўлармидингиз?\n—\tйўқ. Ахир шахсий ҳаётга ҳам вақт керакку?!\n—\tишингиз қанча\tвақтингизни\tолса,\tСиз\tучун\tнормал ҳисобланади?\n—\tиш учун кунига 3-4 соат сарфласам, қолган вақтимни оилам билан ўтказиш мен учун яхши ҳисобланади.\n—\tдемак Сизга кунига 3-4 соат вақтингизни оладиган, маоши камида 10000000 сўм бўлган, ақлий меҳнатни талаб қиладиган иш керак, шундайми?\n—\tақлий меҳнат деганда Сиз нималарни назарда тутяпсиз?\n—\tмен бунда ҳисоб-китобни эмас, балки нималарнидир яратишни назарда тутяпман.\n—\tмасалан, инсонларга фойдаси тегадиган бирор дастурми ёки сайтми яратиш.\n—\tбу иш Сизга нимаси билан қизиқ?\n—\tбунда ижод қилиш учун эркинлик катта. Янги ғояларни жуда тез жорий қилиш мумкин.\n—\tТабриклайман!\tСиз\tҳозиргина\tнима\tхохлашингизни тарифлаб бердингиз. Яъни, Сиз инсонлар учун фойдали бўлган веб-сайт ёки дастурлар яратишни, бунга кунига 3-4 соат вақт сарфлашни, маошингиз ойига камида 10 000 000 сўм бўлишини хохлар экансиз. Фақат бу сумма тахминий эканлигини, уни аниқ ҳисоб-китоб қилиб менга юборишга ваъда қилганингизни унутманг!\nХудди шу каби саволларни оила, соғлик, муносабатлар борасида\tҳам\tдавом\tэттириб\tбориш\tмумкин.\tНатижада ҳаётдан нима хохлашингиз яққол намоён бўла бошлайди.\nБунда ҳаммаси жуда оддий. Сиз нимани хохламаётган бўлсангиз демак унинг аксини хохлайсиз. Яъни маошингиз камлиги сизга ёқмаётган бўлса, демак маошингиз кўп бўлишини истаётган бўласиз.\nАгар Сиз нимага қизиқишингизни билмаётган бўлсангиз, унда қуйидагича йўл тутинг. Ҳозирги ишингизда Сизни нималар қониқтирмаётганини ёзиб чиқинг. Сўнг буларни тескарисига ўгиринг. Шунда ўз\nҚизиқишларингизни қаердан\tизлаш\tкераклиги ҳақида\tаниқ йўналиш пайдо бўлади.\nАгар ҳозирда Сиз ҳеч қаерда ишлмаётган бўлсангиз, унда исталган бир ишга киринг. Натижада бу янги ишингиздаги нималирдир Сизга ёқа бошлайди ёки умуман ёқмайди. Шунда сиз учун ҳаммаси аён бўлади қолади. Нималар ёқмаётган бўлса,\tдемак\tунинг\tтескариси\tалбатта\tёқади.\tАхир “ёқмайди”нинг тескариси “ёқади” бўлади-ку! Саволларни\tқанчалик\tаниқ\tқўйсангиз, қизиқишларингизни топиш шунчалик тез бўлади.\nҲаётдан\tнима\tисташингизни\tбилмаётган\tбўлсангиз, демак ҳаётдан нима истамаслигингизни ёзинг. Шунда уларга қараб нима хохлаётганингиз аён бўлади.\nШуни\tўзингиз\tучун\tаниқ\tбилиб\tолингки,\tСиз\tбирор нарсани англаётганда унинг жуфти билан бирга англаб етасиз. Бошқача бўлиши мумкин эмас.\nБирор\tнарсанинг\tқаттиқлигини\tбилиш\tучун,\tСизда юмшоқлик\tҳақида\tбилим\tбўлиши\tкерак.\tКатта\tнарсани англаш учун кичикни билиш керак. Билмасликни англаб етиш учун билиш керак.\nКўп нарсани билмаслигингизни қанчалик чуқур англаб етсангиз, кўп нарсани биламан деганлардан шунча кўп билган бўласиз.\nДемак\tСизда\tнимани\tхохлаётганингизни,\tнимага қизиқишингиз борлигини аниқлаб олиш учун тайёр қўлланма бор.\n1.\tСизнинг\tнима\tхохлашингизни,\tнимага қизиқишингизни фақат ва фақат Сиз биласиз. Бошқа буни Сиздан сўрамасдан ҳеч ким аниқлай олмайди.\n2.\tАгар Сиз “нимага қизиқишимни билмайман” деб ўйлай бошлаган экансиз, демак Сиз нимага қизиқишингизни англай бошлабсиз. Акс ҳолда бундай фикр хаёлингизга ҳам келмасди.\n3.\tЭндиги\tвазифа\tкеракли\tсаволлар\tёрдамида\tнимага қизиқишингизни ойдинлаштириб олишдан иборат, холос. Бу борада\tбир\tоз\tёқимли Ҳаракат қилишдан\tэринмасангиз бўлгани.\nБунда\tмуҳими\tсаволларни\tтўғри аниқ ва конкрет жиҳатни ифода этсин.\n“Менга ҳозирги\tишим\tёқмайди, қандай\tишга\tўтсам экан?”\tдеган\tсавол\tСизни\tанча қийнаб қўяди.\tСабаби\tбу саволда мавҳумликлар жуда кўп. Чунки бунда ишнинг нимаси ёқмаслиги, янги ишингизда нималар бўлишини исташингиз номаълум. Ундан кўра “Менга ҳозирги ишимдаги нималар ёқмайди? (маошми, мен бажараётган ишларми, иш вақтининг кўплигими, жамоадаги одамларми, бошлиқми)” мазмунидаги савол фойдали. Чунки, бу конкрет жиҳатларни аниқлаштириб олишга\tқаратилган.\tНатижада\tСиз\tбўлажак\tишингизда нималар бор бўлишини истаётганингизни аниқ билиб оласиз. Ахир айтишади-ку масалани тўғри қўйиш, унинг ярмини қилишга\tтенг\tдеб.\tШунинг\tучун ҳам\tСиз\tсаволларни тўғри қўйинг.\nМасалан каналимиз аъзоларидан бири менга ёзди:\nМен\tодамларга\tёрдами\tтегадиган\tқуйидагича иш қилишни хохлайман, лекин бу қандай иш\tэканлигини хаёлимга ҳам келтира олмаяпман!\nБуни\tаниқлаштириб\tолиши\tучун\tу\tўзига қуйидаги саволларни бериши керак бўлади:\n1.\tОдамлар\tдеганда\tкимларни\tназарда\tтутяпсиз? (эркаклар,\tаёллар,\tёшлар,\tкатталар,\tқариялар,\tталабалар, ўқувчилар)\n2.\tҚайси\tмамлакатдаги\tодамларга\tёрдам\tберишни истаяпсиз? (Ўзбекистон, Россия, Америка … ).\n3.\tУларга\tконкрет\tқайси\tмасалаларда\tёрдам\tберишни истаяпсиз?\t(уй\tишларини\tбажаришидами,\tиш топишларигами,\tўқишга\tкиришидами,\tбизнес\tочишидами, катта\tдаромад\tтопишидами,\tоила қуришларидами,\tбола тарбиясидами).\n4.\tНечта одамга ёрдам беришни мўлжаллагансиз? (100, 1000, 1000000)\n5.\tҲар\tбир\tодамга\tқанча\tмуддат\tёрдам\tберишни хохлайсиз?\nБу каби саволларни ҳар бир мавҳумлик бор жойда бериш мумкин. Натижада Сизда аниқ бир тасаввур пайдо бўла бошлайди. Шу тариқа ўз ишингизни, камида яқин келажакдаги ҳаракат йўналишингизни билиб оласиз.\nДемак нимага қизиқишингизни, нима хохлаётганингизни билишингиз\tучун\tтўғри\tва\tкеракли\tсаволлар\tбилан изланишингиз даркор экан. Изланинг,\tўзингизга\tсаволлар\tберинг.\tСиз\tнима\nхохлашингизни аниқ биласиз! Акс ҳолда бу муаммо Сизни безовта қилмаган бўларди. Агар ўз – ўзингизга тўғри ва йўналтирувчи савол беришни билмасангиз, бирор мутахассисга учрашинг. У билан мулоқот қилинг.\nUsmonxon 23.11.2021 в 10:45\nRahmat shunga o’xshagan kitoblar chiqarigizlar


Ҳурматли Одилхон кори ака! Хайрия ҳақида саволим бор эди. Хуллас ойлик маошимнинг қанча қисмини хайрия қилишимни тавсия қиласиз ва уни кимларга берганим афзал? Ойлигимни катта қисмини ота онамга рўзғор қилишлари учун бераман. Ундан ташқари онамга ўша ажратилган ҳайрия пулимни берсам бўладими?\nАссалому алайкум Одилхон қори ака! Сиздан бир саволга жавоб олмоқчиман. Бир ишлаб чиқариш қилган эдим. Моддий тарафдан қийналиб қолдим. Вазиятни ўнглаш учун уйимни бир кишига сотиб, кейин ундан ойма-ой пул бериб қайтариб сотиб олсам рибо бўлиб қолмайдими? У одам ҳам фойдасини қўяди. Ҳар- хил ҳолат бўлиб, пул чўзилиб қолса қўшиб берасан деган келишув йўқ.\nАссалому алайкум. Саволим бор эди. Фақат аниқ жавоб беринг! Боиси жавобингизга кўра иш тутаман! Бир инсон билан анчадан бери ишлайман. У инсон менинг устозим. Улар номозхон ва тақводор инсон. Устозимми фотиҳасини оганман. Биз бирга кўп буюртмаларни оламиз. Келишувимиз 50/50. Бироқ улар буюртмани бажаришда умуман иштирок этмайди. Ҳамма ишни ўзим бажараман. Мисол учун 10 миллионлик буюртма олсак 5 миллион менга 5 миллион уларга. Бу ишнинг ҳукми қандай? Яна бир савол: бир буюртма олган эдик. Буюртмани бажардим. Бироқ менга улушимни бериш нияти йўқ ёки бермасдан, алдамоқда. Мен бу ҳола қандай йўл тутай? Маслаҳат беринг, илтимос!\nСизларни овора қилаётганим учун узр. Заклад (кафолат пули ) ҳақида саволим бор эди. Агар бир иш учун заклад олиб, уни ишлатсак, кейин мижоз бу савдодан айниб, қайтаришни сўраса, фалон вақтда қайтара оламан, десам бу ишим тўғрими ёки нотўғрими?


Ўзбекистонлик 14 нафар оғир атлетикачи Осиё чемпионати совриндори бўлди – Газета.uz\nКХДР пойтахтида ўтказилган оғир атлетика бўйича ўсмирлар ва ёшлар ўртасида Осиё чемпионатида Ўзбекистон делегацияси 6 та олтин, 4 тадан кумуш ва бронза медалларини қўлга киритди.\n29 октябр 2019, 11:29 Спорт\nКорея Халқ Демократик Республикасининг Пхеньян шаҳрида оғир атлетика бўйича ўсмирлар ва ёшлар ўртасида Осиё чемпионати ўз якунига етди. Унда Ўзбекистон терма жамоаси муваффақиятли иштирок этди, дейилади МОҚ матбуот хизмати хабарида.\nМазкур қитъа биринчилигида иштирок этган 17 нафар спортчининг 14 таси ғолиб ва совриндорлар қаторидан жой олди. Яна бир аҳамиятли томони ўзбекистонлик йигитлар ёшлар ўртасида умумжамоа ҳисобида иккинчи ўринни эгаллаган бўлсалар, қизлар кучли учликни якунлаб берди.\nЭслатиб ўтамиз, ушбу мусобақа давомида Кумушхон Файзуллаева (-64 кг) ўсмирлар ўртасида силтаб кўтариш ва икки кураш бўйича жаҳон рекордларини ҳам янгилашга муваффақ бўлди.\nҒолиб ва совриндор спортчилар:\nКумушхон Файзуллаева (-64 кг, ёшлар)\nТурсуной Жабборова (-76 кг, ўсмирлар)\nАсадбек Нариманов (-73 кг, ўсмирлар)\nМуҳаммадқодир Тоштемиров (-81 кг, ёшлар)\nДониёр Ҳамидов (-102 кг, ўсмирлар)\nАзимжон Ҳожиев (-102 кг, ёшлар)\nНигора Абдуллаева (-49 кг, ўсмирлар)\nОғабек Тўхтаев (-73 кг, ўсмирлар)\nСарварбек Зафаржонов (-89 кг, ёшлар)\nМирҳосил Мирзабаев (-109 кг, ўсмирлар)\nЛайлохон Хурсанова (-71 кг, ёшлар)\nНигора Сувонова (-71 кг, ўсмирлар)\nДолера Давронова (-87 кг, ёшлар)\nҲожиакбар Олимов (-67 кг, ўсмирлар)\nДелегация аъзолари кеча соат 19:35 да Тошкент халқаро аэропортига етиб келди. Тантанали кутиб олиш маросимида Ўзбекистон Миллий олимпия қўмитаси, Жисмоний тарбия ва спорт вазирлиги, Ўзбекистон оғир атлетика федерацияси раҳбарияти, спортчиларнинг яқинлари ва ОАВ ходимлари иштирок этди.


"Фаровонлик" лотереялари биометрик паспортга қўшиб сотилмоқда\n"Агробанк" очиқ акциядорлик тижорат банкининг "Фаровонлик" пул-буюм лотереяси.\nСамарқанд вилояти Оқдарё тумани паспорт столида янги биометрик паспортини олгани келганларга “Агробанк”нинг тиражи жорий йилнинг декабрида ўтказиладиган “Фаровонлик” пул-буюм лотереяси ихтиёрий-мажбурий сотилмоқда.\nИсми сир қолишини истаган самарқандлик талабанинг Озодликка айтишича, вилоятнинг Оқдарё тумани паспорт столига янги паспорт олгани келганларга "Агробанк" лотереялари таклиф этиляпти.\n"Биометрик паспорт олгани паспорт столига борсак, ана шу лотереядан ўнта оласан деяпти. Ўзи бу лотереяни бизга кераги йўқ. Лекин, олмасак ишимизни чўзиворса, деб олдик, зора шу билан ишимиз тез битса", дейди оқдарёлик талаба.\n“Агробанк”нинг донаси беш минг сўм бўлган “Фаровонлик” пул-буюм лотереялари Ўзбекистоннинг кўпгина вилоятларида бюджет ходимлари ойлигига мажбурлаб қўшиб берилаётгани ҳақида Озодлик аввал хабар берган эди.\n“Агробанк”нинг Самарқанддаги бўлимларидан бирининг ходими лотереялар давлат ташкилотлари, жумладан, паспорт столларига ҳам сотиш учун тақсимлаб берилаётганини тасдиқлади:\n"Банк бўлимимизда ҳам сотиляпти. Ташкилотларга ҳам бўлиб берганмиз. Бизга эллик мингта лотерея ажратилган. Шуни ярмидан кўпи сотилди. Лекин, ҳеч-кимни мажбурлаётганимиз йўқ. Ишхоналарга тарқатиб, уларга мана бунақа ютуқлари бор, деб айтяпмиз", деди “Агробанк”нинг Самарқанддаги бўлими ходимларидан бири.\n“Агробанк” тижорат банки аҳолиси 30 миллион экани айтиладиган Ўзбекистон учун 10 миллион дона “Фаровонлик” пул-буюм лотереяси чиқарган ва бунча миқдордаги лотереяга харидор топилмаëтгани боис¸ Озодликка келаëтган мунтазам шикоятларга кўра¸ ҳам мижоз¸ ҳам ўз ходимларига лотереяларни ихтиёрий-мажбурий сотиш амалиëтини олиб бормоқда.\n“Агробанк”нинг Тошкентдаги марказий идораси ходими эса Ўзбекистон бўйлаб қиммати 5000 сўм бўлган “Фаровонлик” пул-буюм лотереялари савдосининг мажбурий характерда эканини инкор этишга уринди:\n- Бу мажбурий эмас. Паспорт столида буни ўзбошимча сотишаётгандир, лекин бу мажбурий эмас. Лекин, юз фоиздан 45 фоиз лотереяга ютуқ бор. Бизда Тошкентда қайтанга лотерея талаш бўляпти. Бизда етмаяпти. Жанжал-тўполон қилиб олиб кетишяпти. Декабрда ютуқ бўлади. Ўнта “Малибу”, ўнта “Каптива”, ўнта “Кобольлт”, ўнта “МТЗ” трактор, етти юзта телевизор, кир ювиш машинаси, яна шунча "зима-лето" кондиционер, компьютер, газ плита, холодильник ва яна пул ютуқлари ҳам бор, - деди “Агробанк”нинг Тошкентдаги марказий идораси ходими.\nЎзбекистонда лотерея чипталари аҳолига мажбурий сотилиши биринчи марта бўлаётгани йўқ.\nЛекин, бу жараён Ўзбекистон паспорт столларида шу пайтгача кузатилмаган.\n– Ҳозир паспорт столларидаги аҳволни биласиз. Одамлар биометрик паспорт оламан, деб ойлаб навбат кутишади. Уларни кўпчилиги паспорти битса, керак бўлса юзта лотерея олишга ҳам тайёр, - дейди самарқандлик Раззоқ ака.


Қадимги мисрликлар алоэга алоҳида эътибор берганлар ва уни ҳаёт эликсирининг таркибий қисмларидан бири деб ҳисоблашган. Улар турли хил суртма дорилар, бальзамлар ва эмульсиялар таркибига албатта алоэни ҳам қўшишган. Эрамиздан олдинги иккинчи асрда яшаган юнон олими Гален асарларида ҳам алоэ шарбатининг ишлатилиши ҳақида маълумотлар берилган. Қадимги Рим шифокори Диоскорид эрамиздан олдинги биринчи асрда алоэга «Бу ўсимлик […]\nҚадимги мисрликлар алоэга алоҳида эътибор берганлар ва уни ҳаёт эликсирининг таркибий қисмларидан бири деб ҳисоблашган. Улар турли хил суртма дорилар, бальзамлар ва эмульсиялар таркибига албатта алоэни ҳам қўшишган. Эрамиздан олдинги иккинчи асрда яшаган юнон олими Гален асарларида ҳам алоэ шарбатининг ишлатилиши ҳақида маълумотлар берилган. Қадимги Рим шифокори Диоскорид эрамиздан олдинги биринчи асрда алоэга «Бу ўсимлик ички органларни юмшатади ва ошқозон ичак йўлларини тозалайди. Алоэ тана, оғиз бўшлиғи ва жинсий органларнинг яраларини тузатади, соч тўкилишининг олдини олади, ўт қопини тозалайди ва сариқ касалига қарши даво бўлади. Алоэ куйганда ва ўсмаларга қарши яхши даво воситасидир» деб таъриф берган. Унинг маълумотларига кўра, алоэнинг аччиқ шарбати билан фурункулларни, геморройларни даволаш мумкин. Абу Али ибн Сино эса ўзининг «Тиб қонунлари» асарида\n«Алоэ катарактада, кўз касалликлари ва яраларни даволашда ёрдам беради» деб ёзган.\nАгар овқатланишдан олдин Алоэ қўшилган LaminaLife ичимлик сувини ичсангиз,\nу ошқозон-ичак трактини сезиларли даражада яхшилаб, уни тозалайди ва тинчлантиради, ичак микрофлораси мувозанатини тиклайди ва овқат ҳазм қилишини яхшилайди. Алоэ шу билан бирга ички органларнинг касалликларини даволашда ҳамда холецистит, ошқозон ва ичак касалликларидан гастрит, ошқозон ва ўн икки бармоқли ичак яраси, шунингдек, ўт пуфаги ва буйрак касалликларида кенг қўлланилади.\nТадқиқотларга кўра, алоэ таркибида жуда кўп миқдорда витаминлар, минераллар, аминокислоталар, ферментлар, умуман 200 га яқин озуқавий моддалар мавжуд.\nШунингдек, алоэ терининг эластиклигини яхшилайди ва қариш жараёнини секинлаштиришга ёрдам беради. Бундан ташқари, терида доғлар пайдо бўлишига тўсқинлик қиладиган элементларни ўз ичига олган. Алоэ шарбати ичакни безовта қилувчи муаммоларга қарши курашади. Ошқозон ва ичак шиллиқ қаватини тиклайди.\nОлимларнинг таъкидлашича, кунига икки маҳал 300 мл алоэ шарбатини истеъмол қилиш юқоридаги касаллик аломатларини камайтиради. Шунингдек, алоэ антибиотик таъсирга эга.


Делегация аъзоларини МОҚ Бош котиби Ойбек Касимов ҳамда Жисмоний тарбия ва спорт давлат қўмитаси раиси ўринбосари, МОҚ вице-президенти Фарход Турдиевлар кутиб олишди. Ўзбекистонга уюштирилган сафари давомида мартабали меҳмонга Бутунжаҳон каратэ федерацияси вице-президенти, Генерал-майор Носир Абдул Раззоқ Ал Раззоқи ва WKF Ижроия қўмитаси аъзоси, Саудия Арабистони каратэ федерацияси Президенти Иброҳим Муҳаммад Ал Ганнас ҳамроҳлик қилишмоқда.\nМеҳмонлар дастлаб МОҚ биносида жойлашган Республика спорт тиббиёти илмий-амалий маркази билан яқиндан танишишди. Айтиш керакки, марказ жаҳон каратэ ташкилоти раҳбарларида катта таассурот қолдирди. Бу ерда спортчилар саломатлигини тиклаш, тиббий кўрикдан ўтказиш, уларнинг функционал ва физиологик ҳолатларини яхшилашга хизмат қиладиган хоналар, махсус лабаратория, бир сўз билан айтганда яратилган шароитларга меҳмонлар юқори баҳо беришди.\nШундан сўнг Қўмитанинг музокаралар залида икки томон ўртасида учрашув бўлиб ўтди. О. Касимов меҳмонларни қутлар экан, каратэ мамлакатимизда энг оммавий спорт турларидан бири эканлиги, бугунги кунда бутун Республикамиз бўйлаб 50 000 дан зиёд ёшлар спортнинг ушбу тури билан мунтазам шуғулланиб келаётганлигини маълум қилди.\nАнтонио Эспиноз бунга жавобан Бутунжаҳон каратэ федерацияси кенг кўламда иш олиб бораётгани, каратэни бутун дунёда янада ривожлантириш, унинг оммавийлигини ошириш йўлида қатор лойиҳалар ишлаб чиқилаётганини таъкидлаб ўтди. Ўзбекистон Мараказий Осиё минтақасида спортнинг ушбу тури юксак даражада тараққий этган мамлакат эканлигини ҳисобга олиб, WKF Президенти Тошкентда Осиё каратэ марказини ташкил этиш таклифи билан чиқди.\nТокио 2020 Олимпия ўйинларида каратэ бўйича мусобақалар 6 та вазн тоифасида (3 та эркаклар, 3 та аёллар) ташкил этилади. Шунингдек, Ката бўйича 2 та вазн тоифасида (эркаклар ва аёллар) баҳсларда иштирок этишади. Ҳаммаси бўлиб Олимпия ўйинларига каратэ учун 80 та лицензия ажратилади. (ҳар бир вазнда 10 тадан).\nДемак, ўз ўзидан кўриниб турибдики кунчиқар юртдаги Олимпия ўйинларига йўлланма олиш асло осон бўлмайди. Токио татамиларида дунёнинг энг сара каратэ усталари чиқиш қилишади. WKF раҳбари Олимпия ўйинларига лицензиялар турли мусобақаларда жамғарилган рейтинг очколари эвазига қўлга киритилишини маълум қилди. Ана шундай лицензион турнирлар 2018 йилнинг апрель-май ойларидан бошланади ва бутун дунё каратэчилари қимматли рейтинг очколари учун то Олимпия ўйинларига қадар, яъни 2 йил давомида кураш олиб боришади.\nМаълумот учун, Бутунжаҳон каратэ федерацияси (World Karate Federation, WKF) –Халқаро олимпия қўмитаси томонидан тан олинган халқаро ташкилот бўлиб, бутун дунёда каратэни ривожлантириш бўйича фаолият олиб боради. Ташкилотга жаҳониннг 192 та миллий федерациялари аъзо бўлган. Штаб-квартираси Мадрид (Испания)да жойлашган.\nКаратэ шунингдек, 2018 йилнинг октябрида Буэнос-Айрес (Аргентина)да бўлиб ўтадиган III ўсмирлар Олимпия ўйинлари дастуридан ҳам жой олган. Аргентинада мусобақалар 6 та вазн тоифасида ўтказилади. Ўсмирлар (-61кг -68кг ва +68кг), қизлар эса (-53кг, -59кг ва +59кг) вазн тоифасида ғолиблик учун кураш олиб боришади. Каратэ барча қитъалар ўйинлари дастурида ҳам бор. Осиё ўйинларида каратэ биринчи марта 1994 йил Хиросима (Япония)да тақдим этилган.


Microsoft "дунёдаги энг сокин уй"ни қурди\n18:56 / 12.08.2016\nBusiness Insider муҳаррири Мэтт Вайнбергер сайёрамиздаги энг сокин жой — Microsoft'нинг овозни ичкаридан ютувчи акс-садосиз хонасини зиёрат қилиб, Windows ишлаб чиқарувчиларининг лойиҳасидан ҳайратга тушди. "Мен дунёдаги энг сокин хонада 5 дақиқа вақт ўтказдим ва ақлдан озишимга озгина қолди", — дейди ўз таасуротлари билан ўртоқлашиб журналист.\nСирли мўжазгина хона Microsoft кампусидаги Building 88 тажрибалар лабораторияси биносининг ички қисмида жойлашган. Ўтган йилнинг сўнгида у Гиннесc рекордлари китобига сайёрадаги "энг сокин" жой деб киритилган.\nХона ичидаги шовқин даражаси рекорд кўрсаткични қайд этади –20,35 децибел. Microsoft таъкидлашича, бир-бирига урилиб ҳаракатланадиган ҳаво заррачалари туфайли хонани янада сокин қилишнинг имкони йўқ. Вайнбергер сўзларига кўра, ташқи шовқиндан бутунлай изолация қилинган хонада гапириш жуда ҳам қийин: "сиз ўзингизни худди ёстиқ остида бақираётгандек ҳис қиласиз".\nMicrosoft ўз маҳсулотларини такомиллаштириш учун аудиолабораториядан фойдаланади. Мисол учун, фойдаланувчи бошқа хона бурчагидан Windows-қурилмани ишлатмоқчи бўлганида мазкур лаборатория Cortana овоз ёрдамчисининг тинглаш қобилиятини кучайтириши мумкин. Шунингдек, Surface-планшет ва ноутбуклар учун илғаб бўлмас сигналларни сезишга ўргатади.


Ташкент, Узбекистан (UzDaily.uz) – 2019 йилнинг 4 мартдан 10 мартгача бўлган давр мобайнида “ЎзРТХБ” АЖ да 639,9 млрд сўмлик битимлар тузилди. Кичик бизнес ва тадбиркорлик субъектлари иштирокида тузилган битимларнинг умумий ҳажми 13,9% га пасайиб, деярли 319,7 млрд сўмни ташкил этди.\nВалюта савдо майдончаси орқали 1,8 млн АҚШ доллардан ортиққа тенг товарлар сотилди. Ўтган ҳафтада экспортга полиэтилен, пахта толаси ва нефть кокси сотилиб, уларнинг улушлари мос тарзда 54%, 24% ва 15% ни ташкил этди. Бошқа товарлар улуши 7 %га тенг.\nЖорий 2019-йилнинг 4 мартдан 10 мартгача бўлган вақт оралиғида биржанинг Листинг комиссияси томонидан сотувчилар аризасига биноан қурилиш материаллари, қишлоқ хўжалиги, минерал ўғит, нефть маҳсулотлари ва бошқа товарларга 125 та стандарт биржа контрактлари очилди.\nКўргазма-ярмарка савдолар ҳажми аввалги ҳафтадаги кўрсаткичга нисбатан 55,4% га қисқарди ва 13,9 миллиард сўмни ташкил қилди. Кичик бизнес субъектлари томонидан амалга оширилган харидлар 9,9 миллиард сўмни ёки тузилган битимларнинг 71,4%ни эгалади.\nТузилган битимларнинг ҳажми бўйича биринчи ўринни Тошкент филиали 9,5 миллиард сўмлик келишувлар билан банд этди. Андижон филиали 1,4 миллиард сўмга тенг келишувлар имзолаб, иккинчи ўринни, Наманган филиали 1,2 миллиард сўмга тенг келишувлар имзолаб, учинчи ўринни эгаллади.\nСотилган товарлар тузилмасига кўра, етакчи қаторларни кимё маҳсулотлари банд этди. Бундай маҳсулотлар 2,8 миллиард сўмга тенг миқдорда сотилди. Кейинги ўринлардан қурилиш материаллари (2,0 млрд сўм) ва қора ва рангли материаллар (2,0 млрд сўм) жой олди.\nРақобатли савдолар натижасида битимларнинг қарийб 25% биринчи тоифадаги авторақамларга, 44% иккинчи ва 31% учинчи тоифа авторақамларга тегишли.\nХаридорлар таркибида етакчиликни Тошкент ва Тошкент вилояти авто ҳаваскорлари эгаллади ва уларнинг тузилган битимлар сонидаги улуши 27% га тенг. Иккинчи ўринда Бухоро вилоятининг авто ҳаваскорлари 12% улуш билан жойлашди. Кейинги ўрин Сурхондарё ва Фарғона вилоятларининг авто ҳаваскорларига тегишли бўлиб, ҳар бирининг улуши 10% ни ташкил қилди. Қолган ҳудудларнинг улуши 41% га тенг.\nЭлектрон давлат харидлари тизимида 53,2 миллиард сўмдан ортиқ қийматга тенг битимлар тузилди. Бюджет ва корпоратив буюртмачиларнинг пул маблағини тежалиши 9,0 млрд сўмни ташкил этди.\nЎтган давр мобайнида бюджет буюртмачилари томонидан умумий қиймати 20,5 миллиард сўмдан ортиқ битимлар тузилган бўлса, корпоратив буюртмачилар томонидан 32,6 миллиард сўмдан зиёдга тенг шартнома электрон тарзда имзоланди.\nШу жумладан, электрон дўконда тузилган битимларнинг умумий қиймати 14,4 миллиард сўмдан ортиқни, электрон аукционда тузилган битимлар қиймати деярли 38,8 миллиард сўмдан ортиқни ташкил этди.\nМанба: "ЎзРТХБ" Матбуот хизмати.


Тошкентликлар автобусларнинг қатнови қисқарганидан шикоят қилишмоқда\n17:45 / 02.07.2015\nФейсбукдаги “Жамоатчилик назорати” гуруҳи иштирокчилари бекатларда автобусларни узоқ вақт кутишаётганини айтишмоқда.\nФойдаланувчилардан бирининг ёзишича, у эрталаб бекатда бир соат 115-сонли автобусни кутган. Қарама-қарши томондан учтаси ўтгану, бироқ қайтиб келмаган. “Ҳар доим ҳам таксида юришни “чўнтак” кўтармайди”, дейди у.\nФойдаланувчининг ёзишича, у “Тошшаҳартрансхизмат” компаниясининг телефон рақамларига қўнғироқ қилганда, унга жавобан автобусларнинг интервали 1,5 ёки 2 соат бўлиши мумкинлиги айтилган.\nШунингдек, фикр билдираётганларнинг аксарияти автобусларни соатлаб кутгани етмаганидек, уларнинг йўловчилар билан тўла келишидан ҳам норози бўлишмоқда. “46 йўловчи сиғадиган автобусларга 60 йўловчи чиқади, улар орасида ёш болали аёллар, қариялар бор, +40 даража иссиқда бунга чидаш қийин”, дейилади изоҳлардан бирида.\nЭслатиб ўтамиз, “Тошшаҳартрансхизмат” АК маъмурияти автобуслар қатнови орасидаги танаффус вақти узайиши мумкинлигини маълум қилиб, бунга сабаб сифатида ёнилғи етказиб берилишининг 30 фоизга қисқарганини кўрсатган эди. Бироқ шундан сўнг, "Ўзбекнефтгаз” компанияси жамоат транспортларини узлуксиз таъминлаш учун ёнилғи етарли эканлигини маълум қилган.


Жиззахда автопойга бўйича Ўзбекистон кубоги мусобақаси бўлиб ўтди.\nЎзбекистон мудофаасига кўмаклашувчи “Ватанпарвар” ташкилотининг Республика техник ва амалий спорт турлари маркази, Ўзбекистон миллий автомобиль федерацияси ва вилоят ҳокимлиги ҳамкорлигида ташкил этилган мусобақада Тошкент, Жиззах, Самарқанд, Қашқадарё, Бухоро, Наманган вилоятлари ва Тошкент шаҳридан 10 дан ортиқ спорт клуби иштирок этди.\nУмумжамоа ҳисобида Жиззах вилояти техник ва амалий спорт турлари маркази автопойгачилари биринчи ўринни эгаллади ва Ўзбекистон кубогини қўлга киритди. Иккинчи ва учинчи ўринларни Тошкент шаҳри Шайхонтоҳур тумани ўқув спорт-техника клуби ҳамда Жиззах автомобиль мактаби жамоалари эгаллади.\nШахсий биринчилик учун мусобақалар тўрт русумдаги автомобиллар бўйича ўтказилди. Жиззахлик Асқар Ҳасанов, Темур Нарзиқулов, Умид Соатов, Тошкент вилоятидан Антон Туманов маррага биринчи бўлиб етиб келди.


Акмал Шораҳмедов: "Хотиржамликка берилмасдан, масъулиятни тўлиқ ҳис қилиб, берилган имкониятни қадрига етишимиз керак" / CHAMPIONAT.asia\nАкмал Шораҳмедов: "Хотиржамликка берилмасдан, масъулиятни тўлиқ ҳис қилиб, берилган имкониятни қадрига етишимиз керак"\n30 май 11:41\nТеглар : АГМК СуперлигаАкмал Шораҳмедов\nХабарингиз бор, бугун Республика махсус комиссияси ахборотида Ўзбекистон профессионал футбол клублари машғулотлари ҳамда футбол бўйича Ўзбекистон чемпионати, Суперлига ўйинларини мухлисларсиз ўтказиш учун рухсат берилди.\nШу муносабат билан АГМК матбуот хизмати футболни, машғулотларни соғиниб, яшил майдон тароватини қумсаган футболчиларидан бири, жамоа сардори Акмал Шораҳмедовнинг фикрлари билан қизиқди.\n- Карантин пайтида барча футболчилар якка тартибда шуғулланиб, имкон қадар ўз спорт формасини ушлаб туришга ҳаракат қилди. Лекин бу жамоавий машғулот ўтказиш самарасини ёки завқини бермайди. Масалан, Германия Бундеслигасида ҳам кўплаб футболчилар иккинчи бўлимда чарчаб, ўйин тезлиги пасайиб қолмоқда. Ниҳоят бизда ҳам Германия, Англия ёки бошқа лигаларда бўлгани каби бугун рухсат берилди. Лекин бу нарса хотиржамликка берилиш кераклигини англатмайди. Худо кўрсатмасин, футболчилар орасидан коронавирус чиқмаслиги учун, тўлиқ гигиеник тартибларга риоя этган ҳолда, ҳар куни жамоа шифокорлари назоратида бўлиш, машғулотлардан олдин иситмаларни ўлчаб, доимий тиббий назорат ўрнатиш зарур бўлади. Нафақат футболчилар, балки клубдаги барча персонал энди мазкур рухсат ва ишончни тўла ҳис қилиб, масъулиятли бўлишга, гигиенага доимий риоя этишга мажбур. Бир футболчи ёки жамоа аъзосини деб бошланажак чемпионат чўзилиб кетмаслиги ёки ўхтаб қолмаслиги керак. Буни эса барча бирдек ҳис қилиши шарт. Бизга берилган имкониятни ва тақдим этилган шароитни қадрига етишимиз керак.\nЁш болаларга ҳам машғулот очилгани қувонарли. Чунки улар ҳам уйда ўтириб зерикиб, қийналиб кетганди. Ўзимни ўғилларим футболчи, улар уйда ўтириб ортиқча вазн ҳам тўплашга муваффақ бўлишди. Менимча, иккита ўғлим 4-5 килограм ортиқча вазн қўшворишди. Мен эса бу борада қаттиқ режимга амал қилдим ва ўйлашимча, ортиқча вазн билан боғлиқ муаммо йўқ. Қанчалик ёши катта бўлгач, инсон ўз саломатлиги ва вазнига нисбатан анча жиддий қараркан. Айниқса футболчи учун муҳим. Чунки ҳали футбол бошланса, тезкор ёш футболчиларни қувиб етишга қийин бўлиб қолади. Шу учун ҳам ортиқча вазн борасида жиддий қарадим. Ҳавотирга ўрин йўқ.\nШунингдек, энди аввалгидек майдонга чиқишда ва ундан олдин ёки кейин қўл бериб ёки қучоқлашиб сўрашишларни вақтинча чеклаш керак. Бу борада ҳам маълум тартибда қатъий амал қилиш керак. Энди бу нарса одатий ҳаёт тарзига кириб қолиши мумкин. Яхши тарафи, бу нарса одатий грипп каби касалликларни ҳам юқишини камайтиради.\nКарантин ва пауза барча жамоаларга бир хил шароитни тақдим этди. Лекин бундан ким қандай чиқиб кетиши номаълум. Ўйлашимча, қайси жамоа воҳлироқ чарчаб қолса, рақиб иккинчи бўлимда ташаббусни ўз қўлига олиши мумкин. Фикримча, кўплаб голлар иккинчи бўлимда урилади. Масалан, Бундеслигада "Боруссия" - "Бавария" учрашувида марказий ҳимоячи, Боатенгни алмаштириб юборишди. Одатда марказий ҳимоячилар кам ўзгартирилади. Лекин Боатенг ўйин темпи юқори бўлмасада толиқиб қолганди. Бу жиҳат маълум вақт барча лигаларда кузатилади. Буёғига ким жисмоний тарафлама тезроқ оптимал ҳолатга кирса, ўша жамоада устунлик пайдо бўлади.\nҚўшимча ўзгаришлар, яъни 5 футболчини алмаштиришни қўллаб-қувватлайман. Жаҳон футболида буни бежизга жорий қилишмаган. Мазкур масала бўйича жисмоний тайёргарлик бўйича мутахассислар билан ҳам маслаҳат қилишган ва кейин бу қарорга келинган деб ўйлайман. Жамоалар карантиндан чиқиб кетиш даврида қўшимча ўзгаришлар футбол ўйинини тезлигига бироз бўлсада ёрдам беради. Шунингдек, бу ўйин амалиётисиз қолиб кетадиган футболчиларга ҳам қўшимча имконият.\nМухлисларсиз футбол қизиқ эмас, тўғри. Лекин ҳозирги шароитда бутун дунё мазкур амалиётни қўлламоқда. Футбол қизиқ, яхши спорт тури. Лекин соғлик, хавфсизлик энг олий ўринда. Шу боис гарчи стадионларга мухлислар киритилмасада, футболни ишқибозлардан ҳам кўра кўпроқ соғинган футболчиларнинг чанқоғи бўш стадионда ҳам уларни ҳис қилиб ўйнашга етади. Ҳамма вазиятни тўғри тушуниб турибди. Уларнинг қўллаб-қувватлови ва олқишини барибир сезамиз. Ўйлашимча, футбол мусобақаларини тиклаш баробарида уйда ўтирган мухлисларга ва томошабинларга футбол ўйинларини томоша қилиш учун шароит яратиш.\nСўнгги пайтларда трендга чиққан мазкур ибора бу ҳолатга ҳам яхши тушади: "Биз сиз учун футбол ўйнаймиз, сиз эса биз ва ўзингиз учун уйда қолинг ҳамда футболни томоша қилинг!".\nРостини айтсам, Беларусь чемпионатидан кўра ўзимизнинг Суперлига даражаси юқори. Шу боисдан ҳам ўзбекистонлик футбол ишқибозлари катта қизиқиш билан чемпионатимизни кузатишади, деган фикрдаман.\nЧемпионатни қандай форматда ўтказиш уй-сафар тизимида қолиш ёки марказлаштирилган вариантда ўтказиш бўйича бир нарса дейиш мушкул. Ўйлашимча, ЎФА ва ПФЛ мазкур ҳолатни тўғри баҳолай олади. Бу ерда ҳамма вазиятни ҳисобга олиб, шунга монанд энг мақбул йўл танланиши керак бўлади. Уй-сафар тизимида ўйнашни ҳам, марказлаштирилган вариантда чемпионатни ўтказишни ҳам ҳозирги ҳолатда яхши ва ёмон, қулай ҳамда ноқулайликлари юзага келади. Ҳозирги кунда хавфли ёки хавфсиз ҳудудларга ажратмасдан, барча зарур чораларни қўриб, ҳамма ўзига эҳтиёт бўлиб юриши керак. Қийинчиликлар бўлиши аниқ ва бу табиий. Чунки биринчи маротаба бунақа ҳолатга, бундай шароитга тушилди. Муҳими, бошлаб олиш керак. Қолган камчиликлар секин-аста бартараф этилади. Буни тўғри тушуниш керак бўлади. ЎФА буни тўғри ҳал қилади, деган умиддаман. Бизнинг ишимиз майдонга чиқиб ўйнаш ва гигиеник тартиб қоидага қатъий амал қилиш. Карантин даврида кўплаб зарур соҳа вакиллари фидоийлик кўрсатиб, ўз хизматларини бажаришди. Биз ҳам энди халқимиз, футболни соғинган миллионлаб мухлисларимиз учун масъулиятни ҳис қилган ҳолда ҳаракат қилишимиз керак бўлади. Футболчилар ҳам хизматдаги аскар каби ўз вазифасини сидқидилдан адо этмоғи керак. Шу ўринда барча тиббиёт ходимлари, хавфсизлик масалаларига жавобгар бўлган орган ходимлари, дўкон ва бозорларда фаолият кўрсатган тадбиркорлар ва шу даврда жонбозлик қилган барчага катта раҳмат айтиб, миннатдорчилик билдираман.\nҲукуматиз томонидан барча зарур чора-тадбирлар оқилона амалга оширилди ва ўйлашимча, карантин даврини халқимиз етарли тушунча хосил қилиб, юксак маданиятда ўтказди ва ўтказмоқда.\nОлмалиқлик мухлисларга мурожаатим, аввало хавфсизлик, шу боис ўзингизни эҳтиёт қилинг! Биз эса сизларнинг қўллаб-қувватловингизни доим ҳис қиламиз ва ўйинларимиз билан хурсандчилик бағишлашга икки ҳисса куч билан ҳаракат қиламиз!\nОчиғи, футболни жуда соғиндим. Нафақат мен, балки бугун АГМК жамоаси футбол соғинчида яшади. Буёғига оз қолди, ҳозирча эса телеэкран орқали "кўришамиз", - деди Акмал Шораҳмедов.\n12та жамоалик Суперлига. Бу сизга маъқулми? 76\n31 май 07:27:30\nШуни бир неча йил олдин уйламайсанми\n30 май 13:05:51\n30 май 12:44:58